…OG HVAD DER ELLERS RØRTE SIG I DECEMBER — I DO ART\nDecember har været fyldt med demonstrationer, protester og åbne breve. Over alt har opstanden rettet sig mod strukturel racisme, sexisme, dårlige arbejdsvilkår, statslig vold og censur, og skabt håb for positive forandringer. Inden vi byder 2019 velkommen skal vi se tilbage på noget af alt det, der rørte sig på kunstscenen – i ind- og udland – i årets sidste måned.\nI Paris gik tusinder på gaden iført gule veste i kampen for bedre levestandarder, og over hele Danmark samledes ligesindede for at minde politikerne om at behandle alle mennesker med omsorg og respekt under overskriften “Nu er det nok! Hold fast i menneskerettighederne!” 2018 har været et år, hvor der er blevet sat store spørgsmålstegn ved indgroede magtstrukturer, og egentligt er det meget passende, at december ligeledes har været præget af opstand – på kunstscenen og helt generelt. Et af vores ønsker for 2019 er at oprøret forankres, og at håbet bliver mere end blot en midlertidig forestilling. Husk at dette blot er et hurtigt overblik, så vi opfordrer dig selvfølgelig til selv at følge de forskellige links, læse mere og finde flere perspektiver på historierne. Rigtig godt nytår allesammen!\nKan debatten om kunstens lønvilkår skabe forandringer? 🔥\nDebatten om kunstens lønvilkår, som rullede derudaf i november, strakte sig også ind i årets sidste måned. Kunstbygningen i Vrå annoncerede på Facebook, at de fremover af princip vil betale honorar til de kunstnere, som de laver udstillinger med. The Art Newspaper bragte historien om ARoS’ manglende betaling af kunstnere ud til et internationalt publikum, og Informations kunstredaktør kaldte sin opsamling på kunståret 2018 for “Året hvor kunstnere blev synlige som lønmodtagere” og beskrev meget rigtigt det forgangne år som et vendepunkt for kunstens magtstrukturer: “Pludselig pegede fingeren ikke på kunstnerne, men på magten omkring dem. Chok!”\nDerudover har kunstnernes faglige organisationer (UKK – Organisation for Kunstnere og Kuratorer, Billedkunstnernes Forbund og Danske Billedkunstneres Fagforening) holdt et møde og drøftet en fremgangsmåde for at sikre bedre vilkår. I starten af 2019 vil organisationerne præsentere deres udspil for Foreningen af Kunsthaller i Danmark og Organisationen Danske Museer – sidstnævnte har meldt ud, at de hilser dialogen velkommen. Debatten har sat gang i samtaler overalt på kunstscenen, og vi håber, at institutionernes nytårsfortsæt bliver fyldte med ansvarlighed og solidaritet.\nEt spillesteds radikale fokus på kvindelige musikere er brud på ligestillingsloven vurderer Statens Kunstfond 🎤\nOkay, denne sag er lidt uden for kunstscenen, men omhandler dog Statens Kunstfond og en problematik, som også er mere end relevant for billedkunsten. I november udmeldte spillestedet Forbrændingen i Albertslund at de i 2019 udelukkende vil hyre bands med kvindelige musikere i front, som et tydeligt statement imod en scene domineret af mænd. Den beslutning vakte kritik, og nu vurderer Statens Kunstfonds juridiske afdeling så, at spillestedets programlægning er i strid med ligestillingsloven. Formanden for Statens Kunstfond Michael Bojesen skriver i en mail til BT, at “Forbrændingen har søgt dispensation hos Kulturministeriet. Derfor afventer vi Kulturministeriet og deres vurdering.” Indtil da er ansøgningen sat i bero.\n“Jeg har altid syntes, at kvoter var noget rod,” sagde Forbrændingens kunstneriske leder Jeppe Skjold til Politiken i november. “Men det er også en måde at gemme sig på eller en undskyldning for ikke at gøre noget. Jeg kan jo se, at hvis vi ikke bruger kvoter, så vil der ske en usynlig kvotering alligevel. For så er det bare mænd, der ender på scenerne. Vi ønsker lighed, fordi vi tror, at det vil resultere i bedre kunst og større kreativitet.” Og den er god nok – hver gang et spillested, en festival eller et museum igen har lavet et program med 80-90 % mandlige kunstnere er undskyldningen, at der vælges ud fra kvalitet. Måske ligestillingsloven kunne komme i spil i disse tilfælde, i stedet for når én institution tør at tænke en lille smule anderledes.\nI et debatindlæg d. 28. december i Politiken pegede Københavns nye kultur- og fritidsborgmester Franciska Rosenkilde (Alt) netop på, at der skal radikale tiltag til for at ændre den skæve kønsfordeling i kulturlivet og roser Forbrændingens projekt: “At give kvinder en nemmere vej ind i en verden, som strukturelt er imod dem, er kun fair. Og så kan man jo glæde sig over, at vi kvinder ikke ønsker hævn. Blot lige muligheder,” afrunder hun sit indlæg.\nForåret på Copenhagen Contemporary bliver #allfemale 👭\nEt andet sted hvor man sætter fokus på kvindelige kunstnere er på Copenhagen Contemporary, der midt i december annoncerede på Instagram, at deres forårsprogram bliver #allfemale. D. 8. februar åbner to omfattende udstillinger med hhv. schweiziske Claudia Comte og britiske Marianna Simnett, og i slutningen af marts præsenterer den amerikansk-bolivianske kunstner Donna Huanca en performativ totalinstallation i CC’s rå lokaler.\nKirsten Justesens opretter legat for studerende med småbørn 💝\nD. 25. december kunne kunstner Kirsten Justesen fejre sin 75 års fødselsdag, og det eneste hun ønskede sig var økonomiske bidrag til sit nystiftede legat: Kirsten Justesens Redningsplanke. Legatet vil hvert år i oktober blive uddelt til studerende ved Det Kgl. Danske Kunstakademis Billedhuggerskole, der har små børn op til 12 år. Hver udbetaling er på 1.500 kroner og tiltænkt “babysitning / afhentning af børn – når tiden i værkstedet løber af med en opgave af fysisk materialemæssig karakter,” som der står i nyhedsbrevet fra Avlskarl Gallery. Har man lyst til at støtte det gode initiativ, kan man finde oplysninger om konto og mobilpay på Avlskarls Instagram.\nDe to nye kunstfonde har uddelt penge for første gang 💰\nI sidste måned var der for første gang mulighed for at ansøge de to nye, omdiskuterede, regionale kunstfonde; Den Jyske Kunstfond og Øernes Kunstfond. Den Jyske Kunstfond modtog 85 ansøgninger og har nu bevilget midler til 24 kulturelle iværksættere. Af billedkunstneriske projekter har bl.a. Hanstholm Artspace (250.000,-), festivalen Country Town (50.000,-), Læsø Kunstfestival 2019 (50.000,-) og Læsø Kunstmuseum (250.000,-) modtaget midler. 49 søgte Øernes Kunstfond og her fik 17 projekter tilsagn om støtte. Inden for billedkunsten var de heldige bl.a. det nye skulpturelle kraftcenter 51Cth (250.000,-) og Heartland Festival (75.000,-). De fulde lister over bevillinger kan findes her (Den Jyske) og her (Øernes).\nDanske kunstnere er med på liste over årets bedste udstillinger 👍\nSom en lidt fiks overgang til de internationale historier skal vi lige dvæle lidt ved en nyhed, der siger lidt om dansk billedkunsts omdømme ude i den store verden. Traditionen tro har The Guardians anerkendte kunstkritiker Adrian Searle kåret sine ti bedste udstillingsoplevelser i det forgangne år og på henholdsvis 3. og 9. pladsen ligger Danh Vos “Take My Breath Away” på Statens Museum for Kunst samt Elmgreen & Dragsets “This Is How We Bite Our Tongue” på Whitechapel Gallery i London.\nEt museums bestyrelsesmedlem producerer tåregas, der bliver brugt imod flygtninge, og nu kræver ansatte, at han bliver afskediget 📢\nD. 25. november forsøgte en stor gruppe migranter fra Honduras at krydse den amerikanske grænse, hvor de blev mødt af kampklædte betjente. Selvom der var børn blandt migranterne, kastede den amerikanske grænsekontrol tåregas mod dem, der forsøgte at komme ind i USA. Journalist Patrick Timmons var til stede og tweetede et billede af en af tårgasbeholderne, hvor det fremgik, at den var produceret af våbenfabrikanten Safariland.\nHyperallergic var tilsyneladende de første til at se forbindelsen til Whitney Museum i New York, hvor ingen ringere end Safarilands ejer Warren B. Kanders sidder i bestyrelsen – en forbindelse som museets ansatte bestemt ikke er tilfredse med. “We read the Hyperallergic article and felt not annoyed, not intellectually upset – we felt sick to our stomachs, we shed tears, we felt unsafe,” står der i et åbent brev fra d. 30. november, som mere end 100 af museets ansatte har skrevet under på.\nD. 3. december kom der en reaktion fra museets direktør Adam Weinberg, som ikke nævner Kanders ved navn og skriver, at Whitney Museum “cannot right all the ills of an unjust world, nor is that its role.” Som en indirekte respons på de ansattes krav om at afskedige Kanders fra bestyrelsen skriver han: “trustees do not hire staff, select exhibitions, organize programs or make acquisitions, and staff does not appoint or remove board members.” Søndagen efter arrangerede aktivistgruppen Decolonize This Place en demonstration i sympati med museets ansatte. “Tear gas is deadly,” “Dirty Money,” “Warren Kanders Must Go!” og “No Space for Profiteers of State Violence,” stod der på nogle af de mange bannere. Der blev brændt salvie af i en sådan grad, at museets lobby var dækket af et tykt lag røg, og brandvæsnet måtte afbryde demonstrationen. Men “Teargas is poison. Sage (salvie, red.) is Medicine,” som en af talerne udtrykte det på dagen.\nKanders sidder stadig som næstformand i Whitney Museums bestyrelse, men senest har Decolonize This Place initieret et møde d. 26. januar for at diskutere strategier for at få Kanders afskediget.\nI et statement d. 27. december understreger gruppen deres sympati med museets ansatte og problematiserer, at det er blevet normen, at kunstverdenen i høj grad er støttet af beskidte penge. Som en af Decolonize This Places medlemmer, Shellyne Rodriguez, sagde til demonstrationen i starten af december: “If we do not shock and awe this museum with our anger and our rage, then we’re saying it’s okay. [...] It’s about time we start questioning where our philanthropy comes from.”\nCuba fængsler kunstnere efter protest imod ny censurlov 😡\nI starten af måneden fængslede det cubanske politi en række kunstnere, som var på vej til kulturministeriet i Havana for at demonstrere imod en ny lov, skrev Reuters. ‘Decree 349’ var en af de første love, som Cubas nye præsident Miguel Díaz-Canel underskrev, da han kom til magten i april i år. Loven betyder, ifølge Amnesty International, at det bliver forbudt for kunstnere at operere i offentlige eller private rum uden forudgående tilladelse fra landets kulturministerie. Siden ‘Decree 349’ blev underskrevet, har flere protester fra cubanske kunstnere resulteret i anholdelser, og i starten af måneden gik det ud over den internationalt anerkendte Tania Bruguera samt en række af hendes ligesindede kunstnere.\nFire dage senere blev de løsladt igen og ifølge The Art Newspaper har Cubas kulturminister mildnet loven, så udstillinger og optrædener kun kan lukkes ned i ekstreme tilfælde. Efter løsladelse skrev Bruguera på sin Facebook-profil: “The rumor is that the decree 349 will not take effect tomorrow as planned. Without all of you this would have not been possible. So proud of all the Cuban artists who defended their rights. It has been demonstrated that when artists are united they cannot be defeated. The fight continues.”\nÅrets Turner Prize går til Charlotte Prodger 🏆\nDen prestigefyldte Turner Prize uddeles hvert år til en kunstner, som enten bor i eller har tilknytning til Storbritannien. Til en stor ceremoni på Tate Britain d. 4. december blev den skotske kunstner Charlotte Prodger kåret som årets vinder og modtog £25.000 sammen med æren. I sine værker beskæftiger Prodger sig ofte med queer-identitet og har optaget flere af sine film på iPhone. Kåringen markerer starten på et godt år for Prodger, som bl.a. er blevet udvalgt til at repræsentere Skotland til Venedig Biennalen i 2019. De øvrige nominerede til årets Turner Prize var Luke Willis Thompson, Naeem Mohaiemen og Forensic Architecture, som hver modtager £5.000.\n#MeToo sætter sit præg på den indiske kunstscene 🙏\nI midten af måneden blev den indiske kunstner Subodh Gupta anklaget for at have krænket sine kvindelige medarbejdere fysisk og verbalt. Anklagerne er anonyme og er udgivet på Instagram-kontoen Scene and Herd, som deler personlige oplevelser med seksuelle krænkelse og magtmisbrug på den indiske kunstscene. I oktober fratrådte Kochi Muziris Biennalens medstifter Riyas Komu, ifølge The Art Newspaper, sin stilling efter anklager om seksuelle krænkelser, og i sidste måned blev den administrerende direktør for Sotheby’s indiske afdeling, ifølge ArtAsiaPacific, sendt på orlov indtil lignende anklager mod ham er blevet grundigt undersøgt. Begge sager begyndte med opslag på Scene and Herd. Subodh Gupta er den hidtil højest profilerede person, som Instagram-kontoen har delt historier om, og selvom han benægter alle anklager, har han alligevel trukket sig som kurator for Serendipity Arts Festival i Goa, skriver Artnet News.\nD. 22. december udsendte mere end 270 aktører på den sydasiatiske kunstscene et fælles statement, der bakker op om dem, der tør stå frem og fortælle om deres oplevelser med seksuelle krænkelser. “As a community, we commit to ensuring that people who are speaking out are protected, and that professional opportunities are not denied to them. We respect the truth and stand in solidarity with those who come out with their stories,” skriver de i brevet, der kan læses på ARTnews.\nKunstnere gør op med strukturel racisme på kunstscenen 💪\nEndnu et åbent brev som har fyldt i de internationale kunstmedier i december havde titlen “Es kotzt uns an” (“We are sick of it”). “WE ARE SICK OF an art world that, on the one hand, deals “critically” with migration, racism, colonialism, etc., yet reproduces discrimination at the same time,” står der bl.a. i brevet, som er underskrevet af “Migrant/Black/Indigenous/Lesbian/Queer/Trans* Artists of Color.” Erklæringen er skrevet som reaktion på nogle udtalelser af den tyske kurator Kasper König under en paneldebat på Munich Kammerspiele i sidste måned. “Those guys [referring to German-Turks], all have these fancy, matte-coated cars, they drive around with a kind of aggression like assholes,” sagde König ifølge Hyperallergic, og refererede idéen om et etnisk rent Tyskland, frit for tyrkiske immigranter.\nEfter arrangementet beskrev en af paneldeltagerne, Cana Bilir-Meier, aftenen som “full of toxic masculinity, racism and violent power.” I sit Facebook-opslag skrev hun desuden, at König over telefon har sagt til hende, at hun kun vandt Ars Viva-prisen pga. hendes “eksotiske” navn.\nBilir-Meiers har fået mange opbakkende reaktioner, bl.a. fra documenta 14-kurator Bonaventure Soh Bejeng Ndikung, som skrev følgende i et Facebook-opslag: “One of the biggest myths of all times is that the so-called art world is a "progressive", "liberal", or "safe" space. It is not…”\nTurist får hjerteanfald efter at have kigget på for meget kunst 😱\nMan skulle ikke tro det, men man kan tilsyneladende få for meget kunst. Det erfarede en italiensk mand, der efter at have kigget på Botticellis værk Venus fødsel fik et slagtilfælde og måtte hastes til hospitalet. Hændelsen fandt sted på Uffizi-galleriet i Firenze, men det er slet ikke første gang, at nogen er kollapset efter at have nærstuderet et mesterværk. “All I know is that visiting a museum like ours, which is full of masterpieces, can certainly cause emotional, psychological, and even physical stress,” har museets direktør Eike Schmidt ifølge Artnet News forklaret til den italienske avis Corriere della Sera. Muligvis fik manden et tilfælde af Stendhal Syndrome – en betegnelsen for hjertebanken, svimmelhed og forvirring som resultat af at have oplevet for meget kunst på kort tid. Fænomenet er beskrevet i 1979 af den italienske psykiater Graziella Magherini, men selvom han observerede og registrerede mere end 100 tilfælde i Firenze, er Stendhal Syndrome ikke en anerkendt diagnose. Turisten er efter sigende i god behold igen.\nSister Wendy Beckett er død 👼\n2. juledag kunne The Art Newspaper bringe den triste nyhed om, at kunsthistoriker og nonne Sister Wendy Beckett er død i en alder af 88. Hun skrev sin første bog om kunst, “Contemporary Women Artists,” i 1988, og det satte gang i en årelang tv-karriere som kunstformidler ved BBC. Første gang vi stiftede bekendtskab med Sister Wendy Beckett var i dette lille klip, hvor hun engageret taler om Mark Rothko og Andy Warhol.\nOg til sidst... 👏\n… vil vi uddele månedens high-fives. Den første går til Overgaden, som har fået 3,2 millioner fra Aage og Johanne Louis-Hansens Fond til at lave seks udstillings- og udviklingsforløb for nyuddannede danske billedkunstnere. De næste to går til Den Frie og Kunsthal Nord, der begge har fået millionbevillinger fra Det Obelske Familiefond. Den Frie har fået 2,4 millioner til udvikling af stedets aktiviteter, og Kunsthal Nord har modtaget 2 millioner til et toårigt læringsforløb for unge. Christian Vind og Lasse Krog Møller fortjener også en high-five, efter at Statens Kunstfond købte hele deres udstilling Appropriation på Ringsted Galleriet. Og til sidst vil vi uddele en masse høje femmere til alle de kunstudstillinger, som Statens Kunstfond har præmieret i løbet af året – hele listen kan findes her.\nDet var lidt af det, der rørte sig i december. Hvis du synes, vi mangler noget, så tøv ikke med at smide en kommentar herunder. Måske har du hørt om noget vigtigt/spændende/sært/eller dumt, som vi har misset. Vi glæder os til at se, hvad det nye år har at byde på.\nKALENDER January 01, 2019


Wyndham Grand Isla Navidad Resort (Manzanillo, Mexico) - Feriested - anmeldelser og bedømmelser - TripAdvisor\nHoteller Alle hoteller i Manzanillo Bedste lavprishoteller i Manzanillo Strandhoteller i Manzanillo Romantiske hoteller i Manzanillo Mest populære familiehoteller i Manzanillo Luksushoteller i Manzanillo Flyrejser\n> Hotel Manzanillo\nCircuito de los Marinos S/N | Isla Navidad, Manzanillo 28838, Mexico Hotellets websted\nVurderet som nr.4 ud af 51 hoteller i Manzanillo\nDansk først Engelsk først Fransk først Tysk først Japansk først Spansk først Enhver YParrish\n“Langt fra four diamond kvalitet!”\nJa Nej Suiten var beskidt og ikke engang tæt på tilfredsstillende. Dårlig mad kvalitet, og generelt lazy personale. Golf var den største skuffelse da løbet var ikke helt restaureret efter den seneste orkan og ikke var afspejlet i nogen rabat eller ekstra særlig omsorg eller endda undskyldning. Caddy dog var vidunderlig, nogle af hullerne eksplicitte. Min familie og jeg vender ikke tilbage.\nSe endnu 3 anmeldelser af YParrish for Manzanillo aimevoyagetoutletemp\nAnmeldelser i 3 byer “Ferieboliger i Mexico”\nJa Nej Meget dejligt værelse, men problemet med kakerlak!\nIdeelle sted for golfl , massage og tennis men isolerede\n“DET ER ALLE AT...OG MEGET MERE!”\nJa Nej Lige kommet tilbage fra Isla Navidad. Hotellet var næsten tom. Vi følte vi ejede stedet. Vi havde en parlor suite med en utrolig visning. Hotellet ligger i geat tilstand og personalet ikke kunne have været mere opstalde. By Barra er stor. Funky og venlig. Det er en god kontrast til luksus at Isla Navidad.\nHvis du kan lide fisk, prøv...\nJa Nej Tjenesten blev udestående, da vi ankom vi fortalte vores Værelset var på første sal. Jeg troede, at det ville være en nice visning men Værelset stod overfor puljen og visningen var fremragende. Diner på terrassen blev nice og det føltes som om vi var de eneste der. Det var en meget romantisk sted!\n“Grand Bay Hotel Isla Navidad, betænkning af Los Angeles rejse”\nJa Nej VENEDIG af de MEXICANSK PACIFIC COAST kaldes ofte "Venedig" af de Mexicansk Pacific Coast, dette hotel, beliggende i klipper på Isla Navidad ser over enorme Pacific havet, og en stor beskyttet bugt. På tværs af bugten er den lille landsby Barra, med både kører på dit opkald for to minut turen over vandet. Dermed nick navn, "Venedig" af Stillehavet.\nLosAngelesTrav har 1 anmeldelse mere af Wyndham Grand Isla Navidad Resort\n“Vores niende besøg”\nJa Nej Min kone og jeg har opholdt sig på denne traditionelle luksushotel ni staight år så naturligvis vi elsker det. Det er ligesom et hjem væk fra hjemmet og personalet er vores "venner". Jeg er enig med flertallet af de tidligere anmeldelser så vil ikke gentage det allerede har været sagt. Dette er uden tvivl BEST Hotel vi har opholdt sig...\nbothearlyretirement har 1 anmeldelse mere af Wyndham Grand Isla Navidad Resort\nJa Nej Vi har lige brugt 4 nætter her. Det var sjovt og afslappende. Vi fik en fantastisk pris for vores værelse. Begrundelsen er blot smukke. Puljen er smuk. Du bør også sikre dig at gå til beach club. Der er en smuk strand, hvor du kan tage nogle trapper til en privat strand hvor der er en grotte. Vi lejede cykler...\nJa Nej Hey guys, dette var den bedste tur nogensinde, hvis du søger efter et sted omgivet af grønt og vilde med et fint touch, dette er det bedste sted. ville mener et sted som dette findes i Manzanillo, alle luksuriøse og det er virkelig billige Hvis du sammenligner det med nogle andre hoteller på samme område eller kategori. Fødevarer med stor...\n“Afslappende og store sjov for familien”\nJa Nej Vi tilbragte den første uge af juli på dette hotel. Jeg bor i Guadalajara, Mexico, som er en stor og hurtig trit by med tung trafik så jeg søgte virkelig for at få nogle fred og ro (svært at gøre med 2 unge kids!). Dette hotel er vidunderligt for en person, som ønsker at slippe; i pools er fremragende til...\nJa Nej Vi opholdt sig i denne udvej for en uge. Var en smuk udvej med virkelig rart personale. Nød kort båd turen til tilstødende byen hvor du kunne tage taxa til alle steder du vil gerne gå. Smukke visninger, store pulje og vidunderlige fødevarer. Definitivt vil gå tilbage.\nFleksible datoer? Prøv med forskellige datoer for Wyndham Grand Isla Navidad Resort Indtast datoer\nSuper værdi for pengene på et lignende hotel Las Hadas Golf Resort and Marina Manzanillo, Colima 317 anmeldelser Leder du stadig efter et hotel? Hoteller med høje vurderinger i eller i nærheden af Manzanillo\nOvervej også disse indkvarteringssteder i eller i nærheden af Manzanillo\nVis alle 51 hoteller i Manzanillo sorteret efter popularitet\nHar du været i Wyndham Grand Isla Navidad Resort? Fortæl om dine oplevelser! Skriv en anmeldelse\nSupplerende oplysninger om Wyndham Grand Isla Navidad Resort\nAdresse:: Circuito de los Marinos S/N | Isla Navidad, Manzanillo 28838, Mexico Telefonnummer: Område:\nHotelstil: Nr. 1 blandt luksushoteller i Manzanillo Nr. 2 blandt hoteller ved stranden i Manzanillo Nr. 2 blandt romantiske hoteller i Manzanillo Prisklasse (per overnatning):\n712 kr. - 1.198 kr.\nTripAdvisor er stolte af at være samarbejdspartner med Expedia, Travelocity, Caribbean Online Mgt Corp., Olotels, Agoda, Priceline, Cheap Tickets, Venere, Wyndham, Hotels.com, Tingo og HotelsClick, så du med ro i sindet kan reservere på Wyndham Grand Isla Navidad Resort. Vi hjælper millioner af rejsende hver måned med at finde det perfekte hotel til både ferier og forretningsrejser og altid med de bedste rabatter og særtilbud.\nEjere: Hvad er jeres holdning til sagen? Hvis du ejer eller bestyrer Wyndham Grand Isla Navidad Resort, kan du registrere dig nu for at få adgang til gratis værktøjer, der kan forbedre din registrerede enhed, tiltrække nye anmeldelser og svare anmeldere. Administrer din registrering Relaterede hoteller... Barcelo Karmina Palace Deluxe\n898 anmeldelser ABS:HotelCheckRates-d155105?&src=Hotel_Review&fromServlet=Hotel_Review&Action=QC_AlsoViewedAboveFold\n195 anmeldelser ABS:HotelCheckRates-d152957?&src=Hotel_Review&fromServlet=Hotel_Review&Action=QC_AlsoViewedAboveFold\n134 anmeldelser ABS:HotelCheckRates-d263175?&src=Hotel_Review&fromServlet=Hotel_Review&Action=QC_AlsoViewedAboveFold\nManzanillo, Colima Mere Hotel Cabo Blanco\n27 anmeldelser ABS:HotelCheckRates-d153345?&src=Hotel_Review&fromServlet=Hotel_Review&Action=QC_AlsoViewedAboveFold\n26 anmeldelser ABS:HotelCheckRates-d157011?&src=Hotel_Review&fromServlet=Hotel_Review&Action=QC_AlsoViewedAboveFold\n180 anmeldelser ABS:HotelCheckRates-d154583?&src=Hotel_Review&fromServlet=Hotel_Review&Action=QC_AlsoViewedAboveFold\nGratis guide til Manzanillo Få din guide til de mest populære lokale hoteller, restauranter og aktiviteter Billeder af Wyndham Grand Isla Navidad Resort (121 billeder fra rejsende) Hoteller i nærheden af Manzanillo\n4.0 ud af 5, 69 anmeldelser Sidst revideret 26 apr 2013\n4.0 ud af 5, 25 anmeldelser Sidst revideret 30 mar 2013\n5.0 ud af 5, 1.947 anmeldelser Restauranter\n3.5 ud af 5, 9 anmeldelser Vis den laveste pris for dette hotel (fra Expedia.com, Travelocity, CheapCaribbean og 9 til)\nOm TripAdvisor® TripAdvisor™ tilbyder anmeldelser, artikler, anbefalinger og meninger om Wyndham Grand Isla Navidad Resort. Manzanillo


Klaverakkorder i R med R-pakken 'pichor' | Mikkel Meyer Andersen\nKlaverakkorder i R med R-pakken 'pichor'\nSidst opdateret Jul 28, 2019 4 min læsning R\nJeg er i gang med at lære at spille klaver. I forbindelse med det, har jeg af og til brug for oversigter over akkorder. Jeg ved godt, at det er en god øvelse at konstruere dem selv, finde ud af andre positioner (udover grundpositionen) osv., men af og til er der andre aspekter af indlæringen, der lettes ved at have et ark med akkorder. Jeg søgte på (hele!) internettet, men uden at finde nogle gode akkordark.\nDerfor måtte jeg lave nogle selv. Det gjorde jeg ved at lave en R-pakke, pichor. I den kan man lave akkordark, arbejde med akkorder mm.\nPakkens hjemmeside findes på https://mikldk.github.io/pichor (med forskellige tutorials på https://mikldk.github.io/pichor/articles). Kildekoden findes på https://github.com/mikldk/pichor. Man kan installere pakken med R-kommandoen devtools::install_github('mikldk/pichor') (når devtools-pakken er installeret).\nNedenfor vil jeg vise et par eksempler.\nDer medfølger indbygget data i keys_chords med information om et udsnit af tangenterne på et klaver. Disse kan eksempelvis bruges til at lave et klaverdiagram:\nDet er også muligt at fremhæve visse tangenter (og vise deres navne):\nOvenstående er også muligt med magrittr’s “rør”-operator (pipe), %>%:\nDet er muligt at arbejde med akkorder, fx få tangenter, den højeste tone mm.:\nOg i stedet for at fremhæve tangenter direkte, kan akkorder fremhæves i klaverdiagrammer:\nDet er også muligt at arbejde med positioner (inversions):\nDe kan også fremhæves i et diagram:\nDet er også muligt at arbejde med en akkordsekvens. Lad mig illustrere det med en version af Beatles “Let it be”, der indledningsvist har akkorderne G, D, Em, C, G, D, C.\nFor at få flere muligheder i plot og datahåndtering, indlæses ggplot2 og dplyr indledningsvist. Man kan få informative titler på underfigurer ved at angive argumentet sequence_names til highlight_key_sequence():\nMan kan for eksempel også inkludere seq_no som en ny søjle, seq_lbl, for at få den rette ordning:\nDe bedste positioner\nDer er pt. én naiv metode til at finde de mest optimale positioner. Det foregår helt simpelt ved at minimere antallet af tangenter, der flyttes mellem på hinanden følgende akkorder.\nPrognoser af Folketingsvalg 2019 på valgaftenen


U17-holdet tabte 1-3 i Farum - efb.dk\nU17-holdet tabte 1-3 i Farum\nTrods en 1-0-føring lykkedes det ikke Esbjerg fB at tage point i U17 Ligaen, da holdet på udebane tørnede sammen med FC Nordsjælland, der vandt med 3-1.\nEsbjerg fB’s U17-mandskab måtte lørdag eftermiddag se sig besejret med 1-3 af et velspillende FC Nordsjælland-mandskab på trods af at Nikolaj Lund efter en times spil ellers havde sørget for vestjysk føring.\nIfølge cheftræner Jerry Lucena var slutresultatet fortjent nok:\n– På dagen mødte vi ganske enkelt en bedre modstander, og vi kæmpede med at ramme det høje niveau, vi har vist tidligere i foråret. Nu handler det om, at vi hurtigst muligt skal se at komme tilbage på sporet, så vi kan komme ovenpå igen efter en lidt svær periode. På trænersiden arbejder vi med at vende tingene, og drengene lærer en helt masse om, at det i fodbold går op og ned i perioder, så vi analyserer konstruktivt på det. Vi kigger frem mod lørdag, hvor vi møder AaB, og vi tror på, at vi kan få vendt den negative stime med en god præstation.\nFC Nordsjælland – Esbjerg fB 3-1 (0-0)\n59′ 0-1 Nikolaj Lund\n63′ 1-1 Nikolaj Bay-Smidt\n76′ 2-1 Mickael Dosso\n80′ 3-1 Frederik Karlsen (straffespark)\n70′ Nikolai Hillerup\n46′ Nikolaj Lund (Marcus Blicher)\n72′ Lasse Lauridsen (Oscar Obel-Hall)\n72′ Sebastian Larsen (Oliver Gadgaard)\n81′ Nicolas Zøhner (Vinh The Van)


Flokimmunitet, ja men med en vaccine | DANMARKSBLOGGEN\nDanmarksbloggen spurgte i går, om Sverige måske alligevel havde ret i deres måde at gøre tingene på her under Corona-krisen.\nSe mere her: http://danmarksbloggen.dk/?p=11141\nDet fik en af Danmarksbloggens trofaste skribenter til at poste et svar, som er så godt, at det i en revideret form – aftalt med forfatteren – fortjener at få sit eget indlæg. Det kommer her, og er endnu et indlæg i en debat, hvor ingen af os kender svarene – men hvor vi er på en rejse, hvor vi bygger skibet, mens vi sejler:\nFlokimmunitet er helt sikkert det, der skal til – på sigt!\nMen den kan opnås på anden måde end ved smitte, nemlig med vaccine. Og derfor kæmpes der også for at udvikle en sådan mod Corona-virussen.\nSverige er også befolkningsmæssigt skruet anderledes sammen end Danmark og mange andre lande. I Sverige er der store arealer, som er tyndt befolket. Og dér vil befolkningen i denne omgang muligvis ikke opleve sygdommen så meget.\nMen i de store svenske byer vil det blive meget pasningskrævende med de mange patienter.\nOg jeg vil nødigt være den overlæge på lungeafdelingen i Stockholm (som er det hårdest ramte område i Sverige), der skal tage stilling til, om 56-årige Per skal tages ud af respiratoren for at give plads til 70-årige Bengt. Fordi jeg vurderer, at Bengt har større overlevelseschancer, og vi har for lidt kapacitet!\nSom jeg har forstået det, har den danske regering fået vedtaget en solnedgangslov om, at befolkningen kan tvangsvaccineres. Det kræver naturligvis, at en sådan vaccine findes inden lovens udløb om et års tid. Men mon ikke de fleste danskere er villige til en vaccine om et års tid, såfremt man finder en sådan?\nDet kan meget vel være, at Sverige gør, hvad der er bedst for Sverige.\nMen man kan tydeligt se, at det ikke er den metode, der ville være bedst i Italien, Tyskland eller Spanien, hvor de godt nok får opbygget flokimmunitet overfor Corona. Men hvor det også kommer med en stor menneskelig pris – både i form af døde patienter, men også af et sundhedspersonale, der gennemlever et helvede på jord.\nSkrevet af: Ole Frederiksen\nNote: Skal flokimmunitet opnås med Corona, skal 80-90% af befolkningen enten have haft sygdommen og dannet antistoffer – eller være vaccineret iflg. Jan Pravsgaard Christensen, som er professor i infektionsimmunologi på Københavns Universitet: https://www.dr.dk/nyheder/viden/kroppen/professor-du-kan-sandsynligvis-blive-smittet-med-corona-flere-gange-i-loebet\nDette indlæg blev udgivet i Alle og tagget corona, Danmark, flokimmunitet, sverige, vaccine af admin. Bogmærk permalinket.


Elfsight-apps: E-handel, form, indhold og sociale widgets, der nemt kan integreres til dit websted | Martech Zone\nElfsight-apps: E-handel, form, indhold og sociale widgets til dit websted, der nemt kan integreres\nTirsdag, marts 22, 2022 Onsdag, April 27, 2022 Douglas Karr\nHvis du arbejder på en populær platform til indholdsstyring, vil du ofte finde et stort udvalg af værktøjer og widgets, som nemt kan tilføjes for at forbedre dit websted. Ikke alle platforme har dog disse muligheder, så det kræver ofte tredjepartsudvikling at integrere de funktioner eller platforme, du ønsker at implementere.\nEt eksempel for nylig var, at vi ønskede at integrere de nyeste Google Anmeldelser på en kundes websted uden at skulle udvikle løsningen eller tilmelde os en hel anmeldelsesplatform. Vi ønsker simpelthen at integrere en widget, der viser anmeldelserne. Heldigvis er der en løsning på det – Elfsight-widgets hjælper over en million websteder med at øge salget, engagere besøgende, indsamle kundeemner og mere. Det gode ved disse widgets er, at det ikke kræver nogen kodning... og du kan komme i gang gratis!\nElversyn har en samling af over 80 kraftfulde apps tilgængelige for brugere, herunder sociale medie-widgets, anmeldelseswidgets, e-handelswidgets, chat-widgets, formular-widgets, video-widgets, lyd-widgets, kort-widgets, fotogalleri-widgets, skyder-widgets, PDF-indlejrings-widgets, menu widgets, QR-kode-widgets, vejr-widgets, søge-widgets ... og dusinvis flere. Her er et par af deres mere populære widgets.\nWidget til aldersbekræftelse – Hvis du har brug for at bekræfte alderen på en bruger og kun åbne adgang til dit websted, hvis vedkommende er fuld-aldrende, prøv en tilpasselig Elfsight Age Verification-widget. Vælg en passende skabelon eller opret din egen fra bunden, indstil aldersbegrænsningen for din type produkter af tjenester, vælg en af tre bekræftelsesmetoder, tilføj teksten i beskeden, og tag scenariet for mindreårige brugere.\nAlt-i-én chat-widget – Brug en enkel og effektiv måde at holde kontakten med dine brugere i Facebook Messenger, WhatsApp, Telegram eller Viber direkte fra hjemmesiden. Bare et par minutter til at tilpasse og installere widgetten.\nAlt-i-en anmeldelseswidget – der er tidspunkter, hvor du ikke har brug for en platform til anmeldelsesadministration... du vil bare indlejre en widget på dit websted med kunders kommentarer med brugernes navne, profilbilleder og en omdirigering til din side på ethvert virksomhedsanmeldelser-websted for øjeblikkeligt førende kunder. Elfsight tilbyder mere end 20 ressourcer som Google, Facebook, Amazon, eBay, Google Play Store, Booking.com, AliExpress, Airbnb, G2Crowd, Yelp, Etsy, OpenTable og mange flere. Det er en effektiv måde at bekræfte dit brands pålidelighed på! Her er et smukt eksempel fra en tagentreprenør vi arbejder med:\nNedtællingstimer-widget – Opret salgsgenererende timere til din hjemmeside med Elfsight Countdown Timer. Varm atmosfæren op og skab en følelse af knaphed for dine varer, og vis hvordan de bliver udsolgt lige foran kundernes øjne. Øg behovet for køb med tiden, der tikker ned til slutningen af specialtilbudsperioden. Henled opmærksomheden på dine kommende begivenheder, og lad dit publikum vente spændt på starten med en nedtællingsur.\nBegivenhedskalender-widget – en widget, der giver dig mulighed for nemt at dele dine aktiviteter med resten af verden. Den rummer en hel del muligheder for at vise kommende arrangementer på den mest repræsentative måde. Tilpas det for at fusionere designet med dit websteds styling. Lav flere begivenheder, tilføj tags, upload dine egne billeder og videoer, og hold brugere underrettet om din dagsorden.\nFacebook feed-widget – giver dig mulighed for at vise indhold fra en administreret Facebook-side, som du har administratoradgang til. Hvis du driver en virksomhedsside på Facebook, kan du nemt integrere den på din hjemmeside. Alt det indhold, du tilføjer til din sociale medieside, vil automatisk blive opdateret på din hjemmeside.\nFormularbygger-widget – det eneste du skal bruge for at have alle slags udfyldningsformularer på dit websted. Vi tilbyder et universelt værktøj, der har alt til at give dig mulighed for at oprette en bred vifte af formularer til at indsamle data fra dine kunder. Kontakt, feedbackformular, undersøgelse, reservationsformular – uanset hvilken type du har brug for, skal du være sikker på, at den understøttes af vores app, og at det tager sekunder at konfigurere den.\nGoogle anmeldelser-widget – Øg målgruppen for dine virksomhedsanmeldelser og publicer dem på din hjemmeside. Vores widget hjælper dig med at demonstrere dine detaljerede anmeldelser med forfatterens navn, billede og et link til din Google-konto for endnu flere friske anmeldelser. Det er en fungerende måde at bevise dit brands pålidelighed! Du kan sortere anmeldelser for kun at vise de bedste, ændre tekstindstillinger, vise vurderinger og mere. Din hjemmeside opdateres automatisk med nye anmeldelser, efterhånden som de offentliggøres. Byg en Elfsight-widget gratis.\nInstagram feed widget – vis billeder fra Instagram på alle tilgængelige måder – hashtags, URL'er eller brugernavne og enhver kombination af disse. Det er så nemt at fylde dit feed! For det mest omhyggelige indholdsvalg kan du bruge to typer feedfiltre – ekskluderet efter kilder og kun vist fra begrænsede.\nJob Board Widget – en hjemmeside-widget, der giver dig mulighed for at afsløre ledige stillinger og modtage CV'er fra kandidater direkte på dit websted på den mest tilgængelige måde. Ved hjælp af vores nye widget kan du afsløre din virksomhed, offentliggøre information om ledige stillinger og få CV'er. Widgetten giver dig mulighed for at oprette et jobkort med en nøjagtig afbildning og en Anvend-knap. Ansættelse af Elfsight Job Board giver dig mulighed for at strømline rekrutteringsprocessen og få svar på jobåbninger med et enkelt klik.\nLogo Showcase Widget – demonstrer alle partnernes eller sponsorers logoer eller presseomtaler på din hjemmeside. Ved hjælp af widgetten vil du vise, at du er en betroet partner og skabe et positivt billede af din virksomhed. Widgetten gør det muligt at tilføje et hvilket som helst antal logoer, vise dem i en skyder eller et gitter og ændre størrelsen på logoer. Du kan tilføje billedtekster og links til virksomhedernes hjemmesider. Ved hjælp af farver og skrifttyper vil du være i stand til at skabe et unikt look.\nPopup-widget – Uanset hvilken type popup du gerne vil have på dit websted – du kan bygge det ved hjælp af Elfsight Popup. Annoncer salg og specialtilbud, indsaml abonnenter og feedback, genopliv forladte vogne, vis pop-ups med varm velkomst, informer om kommende lanceringer... Få alt, hvad du har brug for!\nPinterest feed-widget – vis din egen profil og eventuelle pins og boards fra Pinterest på din hjemmeside. Med vores værktøj kan du vælge hvilke som helst tavler og stifter og oprette samlinger af billeder til dit websted. Demonstrer dine porteføljer, inspirer dine kunder til at opdage nye ting eller visualiser bare dit websteds indhold. Et tilpasset Pinterest-feed vil hjælpe dig med at udvide rækkevidden af dit indhold, øge engagementet hos besøgende på webstedet og bringe flere følgere til Pinterest.\nPrissætningstabel-widget - Vis dine tilbud i detaljer, og det vil hjælpe dine websitebesøgende med hurtigt at visualisere og sammenligne de forskellige funktioner, som dine prisplaner tilbyder. Brug maksimal tilpasning for at give din prissætning det bedste udseende – få den til at passe sammen med dit webstedskoncept eller lys og iøjnefaldende. Få dine købere til at handle og øg konverteringen!\nRestaurant Menu Widget – en brugervenlig widget til at demonstrere din restaurant- eller cafemenu direkte på din hjemmeside. Det er en fantastisk måde at informere dine gæster om dine tilbud, repræsentere et unikt koncept og skabe dem med lokkende måltidsbilleder. Det kan tjene som et simpelt værktøj til at udføre selv en udfordrende opgave: du kan præsentere et vilkårligt antal menuer med et stort antal elementer. Eller bare præsentere en shortliste over de specialiteter, du serverer. Du er velkommen til at vælge et lyst, mørkt skema eller tilpasse alt, hvad du kan lide, ved at male alle accentfarver om. Den største mulighed for widgetten er at forblive altid opdateret: du kan ændre priser, en liste over varer, tilføje nye retter eller endda menuer med et enkelt klik! Ikke flere PDF-filer og menuer, som du bør omskrive i begyndelsen. Bare begynd at oprette din fantastiske menu lige nu og se dit konstant voksende antal reservationer og gæster.\nSocial feed-widget – Opret fantastiske sociale feeds fra ubegrænsede kombinationer af flere kilder: Instagram, Facebook, YouTube, TikTok, Twitter, Pinterest, Tumblr, RSS (kommer snart – LinkedIn og mere). Få det bedste fra den visuelle oplevelse med Instagram-billeder og YouTube-videoer. Eller du kan danne et nyhedsfeed direkte fra dine Facebook- og Twitter-opslag. Nyd en fleksibel kildejustering for at vise bestemte typer indhold, som hvert socialt netværk understøtter. Anvend en række præcise filtre for at tilpasse dit feed eller brug manuel modereringstilstand.\nTestimonial Slider Widget – At vise reel kundefeedback med positiv oplevelse inspirerer besøgende til også at få den samme oplevelse og giver dine produkter eller tjenester mere social bevis. Gør dine kundeudtalelser til det vindende argument ved at vise dem lige der, hvor købsbeslutningen træffes, og se, hvordan de øger dit salg.\nSlut dig til over 1 million andre brugere, der bruger Elfsight Apps, og opret din første widget nu:\nOpret din første Elfsight-widget\nOffentliggørelse: Jeg er tilknyttet Elversyn og jeg bruger mit link gennem hele denne artikel.\ntags: widget til aldersbekræftelsekalender widgetchat-widgetnedtællingstimer-widgetnedtællings widgetelversynbegivenhedskalender-widgetbegivenhedswidgetfacebook widgetformular-widgetgoogle anmeldelse widgetInstagram-widgetjobåbningswidgetjob-widgetlogo udstillings-widgetlogo widgetpinterest feed-widgetpinterest-widgetpopup-widgetpris tabelpristabel-widgetRestaurantmenurestaurant menu widgetgennemgå widgetrss-widgetsocial fodervidnesbyrd widgettiktok widgetTumblr widgettwitter widgetWidgetyoutube widget\nUdnævnelse: Strømlin og automatiser aftaleplanlægning ved hjælp af Salesforce


Danmark skal afholde verdens første Big Science-samling | Videnskab.dk\nDanmark skal afholde verdens første Big Science-samling\nDet Europæiske Center for Højenergifysik, CERN, og Den Europæiske Rumorganisation, ESA, er bare to af de organisationer, der lægger vejen forbi i februar 2018, når Danmark er vært for den første konference for den såkaldte Big Science-branche.\nTitlen 'Big Science' betegner de organisationer, som spenderer milliarder af kroner på højteknologiske produkter og løsninger hvert år, fordi de udfører opgaver, hvor alt skal være ekstremt præcist.\nI alt deltager otte højteknologiske institutioner, og der er meningen, at de på konferencen skal fremlægge de løsninger eller produkter, de har brug for.\nHerefter kan de deltagende europæiske virksomheder byde ind på at lave de produkter eller løsninger, der efterspørges. Ministeriet håber på cirka 1.000 deltagende virksomheder.\nDet er Uddannelses- og Forskningsministeriet, Styrelsen for Forskning og Uddannelse og BigScience.dk, der står bag arrangementet, og de håber at kunne skabe rammer for, at danske virksomheder kan få flere opgaver i branchen.\nLæs også: Ny højteknologisk investering: Bygfibre skal gøre læskedrik sundere\n»Den mest avancerede forskning i verden sprænger rammerne for, hvad vi ved og forestiller os. Men Big Science er også big business. Når repræsentanter fra de otte største forskningsfaciliteter kommer til Danmark, giver det danske virksomheder unikke muligheder for at få del i et højteknologisk marked for milliarder,« siger uddannelses- og forskningsminister, Søren Pind, til pressemeddelelsen.\nArrangementet skal foregå 26. til 28. februar 2018 i København.\nLæs også: Stor konference om videnskabsjournalistik kommer til København\nLæs også: Dansk Grundforskningsfond investerer 1 milliard i nye forskningscentre


Konsoliderings-trend fortsætter i Nordsøen\nChrysaor og Premier Oil går sammen og bliver til Harbour Energy, mens Tailwind Energy foretager opkøb i Nordsøen. Dermed fortsætter trend med opkøb og konsolidering i et hårdt marked.\n6. APR 2021 10.40\nI de seneste måneder har der tilsyneladende været en konsoliderings- og opkøbstrend i Nordsøen. Her har blandt andre Ineos haft gang i en række store handler, hvor selskabet både har frasolgt sin norske olieforretning for knap fire mia. kr., men samtidig har opkøbt Hess Denmark for knap en mia. kr. og overtaget Spirit Energy-selskaberne med deres tilhørende parter i de danske oliefelter Solsort og Hejre.\nDet er dog ikke kun i den danske del af Nordsøen, at der bliver solgt fra og til blandt de store olieselskaber. Senest har eksempelvis Tailwind Energy opkøbt Decipher Energy, der opererer på tre felter i den britiske del af Nordsøen.\nMest værd at bemærke er dog, at Premier Oil og Chrysaors fusion til Harbour Energy er blevet endeligt formaliseret og gennemført. I en reverse-merger er Chrysaor blevet lagt sammen Premier Oil og overtaget Premier Oils plads på den britiske børs.\nDet nye Harbour Energy er storbritanniens største aktør olie- og gasoperatør i Nordsøen. Og noget kan tyde på, at bigger er better i denne sag, eftersom Premier Oils aktiers værdi er steget med 50 pct., siden aftalen med Chrysaor blev annonceret.


Foundation rosé | Køb på føtex.dk!\nSydafrika - Western Cape\nLys laksefarve. En duft af kirsebær, jordbær og tørrede krydderurter. Smagen er ren, forfriskende frugtig med en god syrebalance. Druerne er håndhøstede og der har været 6-8 timers skindkontakt for at opnå den ønske farve, i...\nLys laksefarve. En duft af kirsebær, jordbær og tørrede krydderurter. Smagen er ren, forfriskende frugtig med en god syrebalance. Druerne er håndhøstede og der har været 6-8 timers skindkontakt for at opnå den ønske farve, inden de blev presset.\nVingården blev etableret i 1791 da Philippus Wolvaart købte 47 ha i Paarl knap 100 km fra Capetown og kaldte det Nederburg. Siden 1930erne har Nederburg været kendt for sin høje kvalitet og er i dag det mest vindende vinhus i Sydafrika. I dag er vingården ejet af Distell, Sydafrikas største vin- og spiritusproducent. Nederburg har mange års samarbejde med dyrkere af kvalitetsdruer fra hele Cape-området som leverer druer til de mange kvalitetsvine, der kommer fra huset, og gennem reseach på forsøgsmarker udvikles bedre vinstokke som bl.a. forsøger at tage højde for klimaændringer. Alle Nederburgs marker dyrkes efter bæredygtige principper, og er anerkendt for at bruge øko-principper ikke kun på marken, men også på vingården - helt frem til emballagen.


Politiaktion ved drabssted uden resultat | TV 2 Fyn\nPolitiaktion ved drabssted uden resultat\nFyns Politi stoppede onsdag aften trafikanter omkring Tusindårsskoven i håbet om et gennembrud, men uden held.\n20. apr 2011, kl. 21:23 Bemærk: Artiklen er mere end 30 dage gammel\nTrods en større politiindsats onsdag aften kom der ikke noget nævneværdigt ud af anstrengelserne i og omkring Tusindårsskoven i Odense, hvor ægteparret Heidi Nielsen og Bjarne Johansen brutalt blev skudt ned for præcis en uge siden.\nNetop fordi drabet skete for en uge siden, håbede politiet på, at man ved at henvende sig til personer i området måske kunne finde frem til folk, der også var i området i tiden omkring klokken 19.45 sidste onsdag, da de 18 skud mod ægteparret faldt.\n- Vi har fået mange henvendelser her til aften. Der har også været nogen, der har hørt, at der blev afgivet skud på det tidspunkt. Det vidste vi jo i forvejen, så der er ikke noget afgørende nyt, fortæller vicepolitikommissær Jack Liedecke.\nPolitiet har vinket trafikanter ind til siden og udspurgt dem, om de også var i området sidste onsdag. Tidligere har den metode givet pote i drabssager, men ikke onsdag aften.\n- Jeg har ikke tal på, hvor mange vi har stoppet. Men det er hovedsageligt biler og cykler, og vi har talt med rigtig mange, fortæller Jack Liedecke.\nPolitiets højeste prioritet i sagen lige nu er stadigvæk at finde frem til den bebrillede mand iført lang grøn jakke, som er blevet set bærende på en tilsyneladende tung sæk i området nær gerningsstedet kort før nedskydningen af ægteparret.\nPolitiet har endnu ingen idé om, hvad motivet til dobbeltdrabet kan være. Muligvis kan der være tale om en hævnaktion. Gerningsmanden er nemlig gået særdeles brutalt til værks og har afgivet flere skudsalver mod parret.\nEn anden teori går på, at Bjarne Johansen, som havde sit kamera med på parrets gåtur, har fotograferet en person, som ikke brød sig om det. Muligvis en kriminel, som så har skudt parret.\nDa ligene blev fundet, var kameraet nemlig væk. Det samme var Bjarne Johansens tegnebog. Dog er der tvivl om, hvorvidt, der kan være tale om et rovmord, da Heidi Nielsens dyre ur ikke var blevet hugget.


Hotel Garni Wiestor - Sammenlign Hotelpriser Überlingen\nBillige Hoteller > Hoteller efter land > Hoteller i Tyskland > Hoteller i Überlingen > Hotel Garni Wiestor\nHotel Garni WiestorWiestorstrasse 17, Überlingen, Tyskland Vis kort\nHotel Garni Wiestor: Find foto, anmeldelser, information, udstyr og sammenlign priser for 3 stjerner i Überlingen, Tyskland.\nDette hotel byder med sin centrale beliggenhed på let adgang til sightseeing og underholdning i Überlingen.Samtlige værelser på Hotel Garni Wiestor er stilfulde med moderne faciliteter og eget badeværelse. Alle værelser har faciliteter som telefoner og tv.Hotellet er placeret i hjertet af Überlingens underholdning kvarter, som er fyldt med restauranter, caféer og et natteliv lige udenfor din gadedør. Burg Meersburg ligger omkring 20 minutters kørsel fra hotellet.\nBrugere, som kiggede på Hotel Garni Wiestor kiggede også på disse 3 stjerner Überlingen hoteller:\nGenerel vurdering: 8.76/10Rengøring: 9/10Service: 9.18/10Udstyr: 8.8/10Beliggenhed: 8.88/10Mad: 8.8/10Værelser: 8.59/10baseret på 81 anmeldelser\nNærmeste hotellerHotel Restaurant Burgerbrau


UEFA tror på mange flere EM-tilskuere i Danmark | Tipsbladet.dk\nLandshold Victor Risager 6. April. 2021 kl. 10:35\nUEFA tror på mange flere EM-tilskuere i Danmark\nUEFA håber og tror på mange flere tilskuere end de 12.000, som hidtil er blevet garanteret til EM-kampene i Danmark.\nAf Victor Risager 6. April. 2021 kl. 10:35\nFor et par uger siden meddelte kulturminister Joy Mogensen, at Danmark fastholder deres værtsstatus ved sommerens EM-slutrunde, og at de vil tillade minimum 12.000 tilskuere til kampene på dansk jord.\nUEFA håber og tror imidlertid på endnu flere fans på lægterne. Sådan lyder det fra Martin Kallen, der er chef for EURO 2020 hos UEFA, over for TV3 Sport.\nHan forklarer, at med den nuværende situation i Danmark regner UEFA med, at der kan komme mange flere end 12.000 tilskuere til EM-kampene på dansk jord.\n- I betragtning af den måde, Danmark har håndteret pandemien på, og den gode test-strategi, der er lagt, føler vi at have en berettiget tro på, at der tillades mindst 18.000-20.000 tilskuere. Der er jo mere end to måneder til den første kamp. Vi har endda et håb om en dækningsprocent på 60; det vil sige omkring 24.000 tilskuere, siger Martin Kallen til TV3 Sport.\nEfter planen skal der afvikles fire EM-kampe i Parken. Det gælder Danmarks gruppekampe mod Finland, Belgien og Rusland samt en ottendedelsfinale. Derudover er der 11 andre europæiske byer, der skal lægge græs til slutrundens kampe.\nDBU meddelte i kølvandet på Joy Mogensens udtalelser, at de 12.000 tilskuere forventes at blive fans, der opholder sig lovligt i Danmark. Det bliver ikke for tilrejsende fans.\nI øjeblikket er det imidlertid ikke tilladt at have fans på lægterne, når der bliver spillet professionel fodbold i den danske Superliga, og det er langt fra alle, der forstår hvorfor. Læs mere om det her.


Hører du podcasts, når du træner, kører bil eller slapper af? Nørder du stort og småt om cykling, og kan du lide de røverhistorier, der følger med?\nSå er der masser af god underholdning til vinteren. Der findes mange forskellige podcasts om cykling på både dansk og engelsk, og her har vi samlet de bedste.\nAlle podcasts på listen kan findes på iTunes, Google Podcasts og flere andre platforme.\nVeloropa Podcast taler om aktuelle emner og nyheder i cykelsporten og krydrer episoderne med korte interviews med danske og udenlandske ryttere og gæster i studiet. Cykeleksperten Kim Plesner og den tidligere rytter Stefan Djurhuus er to faste stemmer i panelet, og deres tørre humor giver plads til både grin og diskussioner.\nClaus Elming er vært, og podcasten er produceret af Veloropa.\nForhjulslir er en podcast med fokus på dansk cykelsport og de danske ryttere i international cykelsport. Der er altid gæster i studiet, og gæsterne er ofte unge danske ryttere, som bidrager med fortællinger fra landevejen, cykelbanen eller livet som ung professionel dansk cykelrytter i Katalonien – eller i Kolding.\nAnders Mielke er vært, og podcasten er produceret af Forhjulslir.\nBagerstop er en podcast om motionscykling. Den giver tips og gode råd, der kan gøre dig hurtigere på landevejen, og så handler den om alt det, der er fedt ved at cykle. Gæster og eksperter i studiet bidrager med viden og erfaring.\nMartin Weibel er både vært og producer af podcasten.\nI podcasten ReTouren får du genfortalt og genoplivet de mest mindeværdige øjeblikke i moderne Tour de France-historie fra 00'erne og 10'erne. Lige fra Floyd Landis' testosteron-fyldte vanvids-comeback på 17. etape i 2006 til Andy Schleck, der tabte kæden (og måske Touren?) på Port de Balés i 2010.\nPodcasten er produceret af de to cykelsportsentusiaster, Frederik Ingemann og Frederik Palle Pedersen, samt vært Lasse Alfastsen.\nBalsam for sjælen er en podcast med 100 procent fokus på det gode liv på og omkring gravelcyklen. Podcasten taler både til den nysgerrige, nybegynderen og den erfarne rytter. Udover træningstips og den praktiske udstyrssnak, så byder programserien også på fascinerende personportrætter og fortællinger om store og små eventyr, hvor grænser nedbrydes og nye territorier udforskes.\nDean Strange og Anders Milwerts er både værter og producere af podcasten.\nTV 2 Cykling følger cykelsæsonen og vender store og små aktuelle emner. Der er også flere specielle episoder, som går i dybden med hold, ryttere, løb og favoritter. Oftest er det med ’Oksen i boksen’ og medkommentatorer som Rolf Sørensen, Brian Nygaard og Rasmus Staghøj som gæster, men Chris Anker Sørensen taler også med både ryttere og eksperter.\nChris Anker Sørensen og Christoffer Bagge er de seneste værter, og podcasten er produceret af TV 2 SPORT.\nRadio Godefroot er Brian Holms hyldest til cykelsporten og sin gamle sportsdirektør Walter Godefroot. Holm underholder som altid med røverhistorier og anekdoter fra livet på landevejene, mens gæster som cykelekspert Michael Rasmussen, journalist Reimer Bo Christensen og cykelrytter Trine Schmidt gør Holm og lytterne klogere på andre sider af cykelsporten.\nBrian Holm er vært, og podcasten er produceret af Heartbeats.\nDet Sorte Værksted består af de fire danske cykelryttere og tidligere ryttere, Michael Valgren, Mads Würtz, Christian Moberg og Troels Vinther. I podcasten sidder Moberg og Vinther ved mikrofonen og bruger deres store cykelnetværk til at komme med bag kulisserne på både dansk og international cykelsport, hvor der gemmer sig masser af gode historier.\nChristian Moberg og Troels Vinther er værter, og podcasten er produceret af Det Sorte Værksted.\nCykelpodcasts på engelsk\nHvis du forstår engelsk på et nogenlunde niveau, ligger der mange flere timers underholdning og venter. The Cycling Podcast, The Bradley Wiggins Show og Lance Armstrongs THEMOVE følger international cykelsport helt tæt og diskuterer aktuelle emner.\nCyclingTips og VeloNews er for de mere nørdede, mens Team INEOS-rytterne Geraint Thomas og Luke Rowes Watts Occuring giver et sjovt indblik bag facaden i livet på verdens største cykelhold.


Astrolicamus i Alghero til Bedste Pris-garanti | Agoda.com\nvia Michelangelo 26, Pivarada, Alghero, Italien, 07041 - Rigtig god placering - Se på kort\nMere om Astrolicamus\nAstrolicamus er indrettet til både ferie- og forretningsrejsende og ligger idéelt i Alghero Centrum; én af byens mest populære beliggenheder. Herfra har gæster glæde af nem adgang til alt, hvad denne livlige by kan tilbyde. Med sin praktiske beliggenhed tilbyder dette hotel nem adgang til byens vigtigste seværdigheder.\nAstrolicamus tilbyder fremragende service samt alle de basale bekvemmeligheder der skal til for at nyde et skønt ophold. Hotellet tilbyder gratis trådløst internet på alle værelser, delt stue-/tv-område, delt køkken for at sikre, at gæsterne nyder deres komfortable ophold så meget som muligt.\nNyd værelsesfaciliteter i høj kvalitet under dit ophold. Nogle værelser indeholder opvarmning, ventilator, fjernsyn LCD-/plasmaskærm, toiletsager, bruser, der er med til at hjælpe gæster med at få ny energi efter en lang dag. Hotellet tilbyder fantastiske faciliteter inklusive have, der vil hjælpe dig med at slappe af efter en begivenhedsrig dag i byen. Oplev en engageret og professionel service samt det brede udvalg af bekvemmeligheder på Astrolicamus.


Der tages afsæt i den enkelte person, i vaner og kulturer, der aldrig er helt ens, og på den måde lærer børnene, at det er sjovt og berigende at være sammen med mange forskellige mennesker, fortæller italienske pædagoger fra forskningscenteret Gusias i Firenze på årets KIK-konference.\nDet er aldrig læreren, der fortæller børnene, hvad de skal lære og hvordan, men altid børnene selv, der går ud i byen eller naturen og undersøger, hvordan verden hænger sammen. Hver gang børnene får en ny viden om sig selv, kan de lidt mere og oplever, at de er med til at ændre noget i verden.\nDet er meget kort fortalt den pædagogiske metode, som den nu 80-årige Idana Pescioli, tidligere professor ved Firenzes Universitet, er ophavskvinde til. Men det var to af hendes ”diciple”, som i foreningen Gusias har været med til at videreudvikle metoden, der var taget til Danmark for at præsentere deres erfaringer med interkulturel pædagogik.\n»Vi har forsket i metoden og set ændringer i børnenes adfærd. Der er kommet nogle rigtig stærke og glade personligheder ud af det. Vi kan se, at de bliver gode til at indgå i større grupper, har overskud til mere og synes det er berigende at være sammen med mange forskellige mennesker«, siger Viera Casini, som er psykolog og folkeskolelærer.\nHvad for et miljø og kultur det enkelte barn kommer fra, gør man meget ud af at tale om, og den metode, som man arbejder med, får automatisk alle børns traditioner og kulturer ind i arbejdet. Gruppen er hele tiden fundamentet, og naturen, friheden, retfærdighed og fred er de fire hovedområder, som hele tiden er med i processen.\n»Der er ikke tale om store slogans, men om fred i gruppen og retfærdighed i det miljø, børnene færdes i. Det er en meget kompleks metode, som er vanskelig at nå at gøre rede for, men udgangspunktet er det enkelte barn, selv om gruppen hele tiden er meget vigtig. Meningen er, at man lige fra 3-års alderen og op til universitet skal forsøge at få det frem, som personen indeholder og så bygge videre på det. Metoden lægger vægt på oplevelser gennem arbejde og leg, og tager udgangspunkt i kroppen. Det er gennem kroppen, at barnet sanser verden og gradvist får fat på de vanskelige begreber«, siger Viera Casini.\nSom en flok opdagelsesrejsende drager børnene afsted med blokke, farver, fotografiapparater ud i byen eller naturen, hvor de ser og oplever, skriver ned, tegner og tager billeder af fx træer og dyr. Alt er nøje planlagt hjemmefra, hvor børnene selv har været med til at opstille hypoteser om det, de skal under- søge, forklarer Viera Casini.\n»Vi gør aldrig noget improviseret. Vi tager aldrig på en tilfældig tur, hvor børnene ikke ved, hvad der skal foregå. Inden vi tager afsted, har vi brugt lang tid på at snakke om, hvor vi skal hen og hvorfor. Det er også vigtigt, at de ved, hvem de skal møde på turen, så de ikke bare blindt følger med. Vi taler også på forhånd om, hvor længe vi skal være væk, om vi skal med bus eller tog, om vi skal arbejde i grupper, hvem de skal være sammen med, og hvad de skal have med«, siger Viera Casini.\nBåde på turen og når de er hjemme igen i børnehaven eller i skolen for at bearbejde materialet og deres ny viden, er det lærerne, der følger børnene og ikke omvendt.\n»Læreren stiller stimulerende spørgsmål og hjælper dem med at finde frem til en metode at undersøge tingene på, men grundlæggende handler det om at lytte til børnene. På den måde ser man, hvad de er optagede af, og det er måske noget andet end det, den voksne havde forestillet sig. Man taler om, at børn skal lære at fordybe sig, men det gør de allerede fra 3-års alderen. Vi voksne skal bare lære at se, hvad de fordyber sig i og giver dem tid til at stoppe op og nyde tingene«, siger Viera Casini.\nForskellige værksteder eller aktivitetscentre er indrettet, så børnene kan arbejdere videre med deres indsamlede materiale. De starter på det »kropslige center«, hvor de ikke bare ser og sanser, men synger og danser og bruger motorikken på alle mulige måder. Der er et »sprogligt center«, hvor de skriver digte, læser og snakker om det oplevede og et »grafisk aktivitetscenter«, hvor børnene maler og udtrykker sig artistisk.\nHele dagen kunne man se nogle af deres arbejder, fantastiske børnetegninger med mønstre og farver, som fyldte papiret helt ud, på plancher og i mapper, som lå på bordene udenfor KIK-konferences foredragsal. Men det er ikke tegningerne, der er det færdige produkt af den pædagogiske proces, forklarer Viera Casini.\n»Ethvert maleri er flot, men vi giver os ikke af med at vurdere børnenes tegninger. Produktet handler ligeså meget om, hvordan de er sammen med andre, at de får lyst til at undersøge, hvordan tingene hænger sammen og at de oplever, at de ændrer sig selv og bidrager til at ændre verden«, siger Viera Pacinotti.\nSidens adresse: https://www.lfs.dk/2473 Loadtid: 0.047 sek.


Her går det fint! | Express\nBy Claus Enersen\t25. januar 2016 november 11th, 2018 No Comments\nHvis det ikke er i stykker, er der jo ingen grund til at reparere det, og hvis de faste rutiner ikke giver problemer, er der vel ingen grund til at ændre dem. Med mindre de koster en formue altså!\nHvis man spørger sundheds- og træningseksperter, er det, de ofte udpeger som det mest fedende eller sundhedsskadelige, folks vaner. Deres løsningsmodel er også fokuseret på vanerne: Små ændringer i hverdagen, kontra stort anlagte kure, bliver fremhævet som den mest effektive vej til at opnå resultater, der er holdbare på lang sigt.\nMen det er svært. Vaner er indarbejdet adfærd, det kræver både vilje, målrettet indsats og vedholdenhed at ændre.\nDerfor benytter mange mennesker personlige trænere og diætister til at hjælpe sig.\nJeg er cirka så langt, man kan komme, fra at være ekspert i sundhed eller interessante sammenfald.\nPå samme måde som de fleste af os har nogle helt faste mønstre, når det kommer til vores kost og motionsvaner, bliver DM og andre lignende masseudsendelser mange steder håndteret ud fra devisen: ”Som vi plejer”.\nDet kan jeg godt forstå. Ligesom måltider hører under de daglige rutiner, er udsendelser af post og DM så indarbejdet i den daglige opgaveløsning, at det nærmest sker på autopilot. Skulle man igennem en større beslutningsproces og markedsresearch ved hver udsendelse, kunne man jo ikke lave andet!\nSå tingene bliver gjort, som de altid er blevet det.\nBeslutningen om, hvordan og hvorledes det skal ske, ligger ofte langt tilbage i tiden. Måske endda så langt, at det var før, det danske postmarked blev liberaliseret, og før vi havde de mange nye muligheder, som digital 4-farve print har givet os.\nDet gode ved at være en kunde, der skal have store volumener udsendt på fast basis er, at det jf. standarder og prisstrukturer hos de forskellige distributører medfører rabatter. Det samme gør sig formentlig gældende hos trykkeren.\nNu er jeg, som sagt, alt andet end personlig træner, men på ét område deler jeg, sammen med flere af mine kolleger i branchen, en flig af deres jobbeskrivelse: Vi ser på vanerne og hjælper vores kunder til at ændre dem, så de kan opnå bedre resultater.\nGrunden til, at det er en god idé at få én udefra til at give vanerne et gennemsyn, er, at vedkommende kan se det, man selv er blevet blind for. Man bliver ikke generet af dem, og der er ikke nogle umiddelbare problemer. Tingene kører bare. Det går fint.\nDer skal en ekstern til for at se, at det faktisk ikke går særlig godt.\nDet er det, jeg bruger meget af min tid på. Hos os plejer vi at kalde det et Servicetjek. Vi gennemgår hele værdikæden: Fra rå tekst til endelig distribution. Og det kan være en afslørende affære. Det er ikke sjældent, at besparelser på titusindevis af kroner kan hentes ved at ændre på de daglige rutiner: På valget af tryk, sammenhænge imellem tryk og distribution, valg og aftaler med distributørerne, lagring af stammateriale, osv osv.\nStandard er død\nPointen er nemlig, at der ikke er noget, der hedder standard. Har man kendskab og erfaring med de forskellige led og de forskellige leverandører på markedet, er der altid større fordele at hente. Det kræver dog, at man er villig til at se på sine vaner og klar til at tage den svære beslutning om at gøre tingene på en anden måde.\nFolk, der er langt klogere end jeg, siger, at det tager mindst tre uger at indarbejde en ny vane. Min erfaring siger mig dog, at det godt kan gå meget hurtigere. Faktisk plejer det ikke at tage meget længere end at læse om de mulige besparelser. Sort på hvidt. Herfra er der i reglen ikke langt fra tanke til handling og endnu kortere til, at virksomheden begynder at se nogle rigtigt flotte og holdbare resultater. Ikke på badevægten men på bundlinjen.


Hvis provinsen er så røvsyg … | Information\nRedningshold? Skal man komme provinsen til undsætning, fordi der bare ikke sker en skid? Og er det godt tv? Tre københavnerpiger vil ruske lidt op i Helsinge, som de mener er både den grimmeste og den kedeligste by i Danmark. Det siger måske mere om de tre teenageres kendskab til danske provinsbyer generelt end om Helsinge, men der er kommet en dokumentarserie ud af deres strabadser for at få lidt fest i byen.\nProvinsen. Provinsen. Provinsenprovinsenprovinsenprovinsen. Når man siger ’provinsen’ tilstrækkeligt mange gange, mister ’provinsen’ sin betydning. Det er sket for mig på det seneste. Jeg aner ikke længere, hvad ordet dækker. Vi mistænkeliggør, kritiserer, forsvarer, taler fra eller til provinsen, som var denne ikkekøbenhavnske andethed én samlet masse. Denne åbenlyse latterlighed kan være godt at få billedkød på – for eksempel gennem DR’s ungdomskanal MAMA’s seneste dokumentarserie, Syg fest i Helsinge. Her udstilles storbyens selvforblændede arrogance som drømmen om festkolonialisme – tilsat ungdommens halvt alvorlige selvironi.\nHelsinge er grim. Og kedelig. Måske er det den grimmeste og kedeligste by i Danmark, mener de tre kønne, københavnske gymnasieelever Penelope, Luna og Jelena:\n»Den ser jo rrrrøvsyg ud!« vurderer de efter én gang at have spottet stationsbyen gennem en togrude på vej i sommerhus nordpå. Midt i eksamenslæsningen får de så den impulsive idé at ’redde Helsinge’ og byens unge. Med en fest. Københavnere forstår at feste, og derfor må de udfylde det ufestlige tomrum, som Ikkekøbenhavn udgør, er logikken. De henvender sig til DR’s ungdomskanal MAMA og fremlægger ivrigt sagen for den gadefriske dokumentarredaktør, Rune.\n»Jeg tror, at 50 procent af de 7.000 er inden døre hele tiden,« siger Jelena om helsingeboerne. Den fest, de vil holde, skal derfor nærmest ses som »et humanitært projekt«, argumenterer hun.\nSå vidt så godt. Højt at flyve, underholdende at falde. Pigerne får deres 5.000 kroner og et tv-crew på nakken. Vi, licensbetalerne, får til gengæld en herlig, firedelt tv-dokumentar som del af det prisværdige dokumentarmagasin I Virkeligheden med øm sans for de charmerende pigers selvironi og kække hovmod, fortalt friskt og kækt med stemningsvideoer og hipstermaticagtige visuelle effekter. Som de unge vil ha’ det.\nFørst går pigerne til opgaven med en attitude a la selvhjælpsprogrammer som Fra skrot til slot og De fantastiske fem – som skal de skifte ble på et barn: Hvor svært kan det være? Barnet må i det mindste sætte pris på forsøget – med alt det lort, det render rundt med i bleen.\nAmbitionerne er store: De vil lave en minifestival, hiphopgruppen Suspekt skal være hovednavn, der skal være sponsorøl, alle venner og venners seje venners venner skal komme foruden, nå ja, de unge fra Helsinge, naturligvis. Og så skal det hele foregå på en eller anden sej mark, forestiller de sig, eller i en autentisk lagerbygning. Selv om de endnu ikke har været i byen.\nDe har nul erfaring med at arrangere events og derfor tre temperament-variable strategier for, hvordan tingene bør gribes an. Jelena, bandelederen, melder pludseligt melodramatisk fra. De to andre, bevæbnet med øl og iPhones, tager afvisningen på sig som et selvudviklingsprojekt.\nMere end en provinsparodi bliver Syg fest i Helsinge naturligvis snarere en københavnersnude-parodi. Det er pigerne selvbevidste nok til at spille med på.\nDeres første besøg til Helsinge falder, længe efter at de har igangsat projektet, og det bliver ramme for ret fantastisk og charmerende situationskomik.\nDe to blondiner stiger iført høje hæle og umagelige outfits ud af toget på Helsinge Station og ud i provinsgrå regn og blæst på en skidemark. Krumbøjede under sorte affaldssække går de på locationjagt.\nDe springer og møver sig over alle gærder, buske, krat og hegn i Helsinge – frem for at følge de veje, som man må antage også eksisterer i provinsen. Man har kun det besvær, man skaber for sig selv. Siden snakker de om de mørke skyer, der altid meget præcist omkranser Helsinge. Som et fast tag af provins-tristesse.\nDa de tropper op med en venskabelig six pack for at møde Helsinges unge fritidsaktive i U-Huset, får de at vide, at »normalt bliver der ikke drukket på matriklen uden aftale med Henning«. Bum. Senere får de at vide, at lokalkommunen vil have, at de skal interagere mere med de lokale unge for at få hjælp. Flere af sådanne møder savner man også lidt som seer: Man hungrer efter konkrete sammenstød mellem de unge, og man bliver oplagt nysgerrig efter, hvad de kvikke (men fornærmede) lokale faktisk laver i Helsinge. Sikkert en hel del jo.\nMen dokumentarserien handler aldrig rigtigt om Helsinge, men om københavnersnudens (selvironiske) idé om at ’skifte ble’ på provinsen. Og herfra bevæger serien sig mere og mere fra fordomsunderholdning til inspirerende og sjovt ’iværksætteri for dummies’. Om stædigt og sejt og frygtløst projektarbejde. For festen er et møgbesvær. Alt viser sig at være et logistisk helvede. Især når man som student også skal på druk og til New York og på druk. Især Penelope reflekterer begavet og lærerigt i løbet af den krøllede proces af bookninger, bevillinger og forsikringsbøvl: De skal charme den ’sure dame’ fra kommunen, den tv-kurtiserende borgmester og lokaljournalist ’Karl-Erik’, der har masser af fordomme om deres fordomme. Og så kurtiserer de ’kunstnere’ – blandt andre en skeptisk Per Vers på Bornholms Wonderfestiwall (»Er du fuld?« får en fri bar-basket-Penelope spurgt ham. Upz.) At pigerne tager til Bornholm for at lære om at holde festival har sin egen oplagte pointe: At provinsen ikke er et blebarn, men en legekammerat, der giver masser af modstand.\nSyg fest i Helsinge. DR HD. Tilrettelæggelse: Kirstine Bjørnskov Eskedal og Sebastian Ottenstein. Tredje afsnit vises 5. juni kl. 19.35 på DR HD. Se tidligere programmer på www.dr.dk/mama/tv/i-virkeligheden\n31. maj, 2012 - 18:41\nJeg boede i Helsinge fra 1968 til 75 og kan bekræfte at Helsinge også dengang var dødsyg. Vi var en gruppe unge, som mente vi udgjorde en slags elite, fordi vi var først med hash og den fede musik og vi var faste gæster til de mange fede fester rundt om i de forskellige hippiekollektiver, som havde bemægtiget sig de dengang billige landejendomme i oplandet syd for Tisvilde. Intet af alt dette var tilsyneladende Helsinges fortjeneste, men skyldes stærke bånd til København, hvorfra ikke kun stofferne kom, men også de opvakte keramikere, kunstmalere forretningsfolk, lærere, advokater og hvem der ellers udgjorde forældregruppen, som var large nok til at lade os gå linen ud. Helsinge bad ligesom om det. Det er måske sådan en slags egenskab ved byen, som hænger ved?\n01. juni, 2012 - 04:23\nDanmarks svar på Chicago.\n01. juni, 2012 - 10:17\nJeg kan huske dengang ungdomsskolen i Helsinge blev en realitet. Den blev etableret i Højbjerg forsamlingshus, nogle kilometer udenfor Helsinge, som dengang var en lille by med en bager, en tøjbutik, en biograf (jo,jo!), en trælast, en radioforhandler, en gardinforretning, et gadekjær, et dommerkontor og nogle andre forretninger, som stadig ikke var ret påvirket af den store Brugsen (danmarks dengang største) som netop var åbnet i en af de nye parcelhusudstykninger, der var under opsejling i udkanten af byen.\nNybyggeri var det overordnede træk i Helsinge og vi unge, fra alle de nye parcelhuse, med deres golde haver, skulle jo have et sted at flippe ud om aftenen og i det i hele taget. Det blev så Forsamlingshuset i Højbjerg, hvor vi kunne mødes lørdag aften, fx. nårThe Walkers, med den spinkle og androgyneTorben Lendager i front satte gang i dansegulvet og flashede de sidste nye trends fra storbyen: svenskerhår og tompetbukser med høj talje.\nOm vinteren gik nogle af os tilflyttere til film, i forsamlingshuset i Højbjerg, andre gik til motorlære - det var typiske dem der altid havde boet i Helsinge og omegn, typisk på en gård. Filmklassikere af bl.a. Truffaut og Dreyer var med til at udæske os som de intellektuelle flippere vi så gerne ville være - en slags udvej for en københavnersnude af en teenager, der kæmpede med de vinterdepressioner, der nødvendigvis opstår når man som ung bliver omplantet fra Østerbro til bøhlande og samtidig er ramt af ulykkelig kærlighed til oplandets mest eftertragtede og helt uopnåelige blondine, den skønne Jytte.\nDe fysiske afstande til alt hvad der var noget ved var enorme om vinteren: sibiriske. Især når ens venner, ligesom jeg selv, var så uheldig at være omplantet til oplandet: Græsted, Valby, Skærød og Annisse. Heldigere var den lille priviligeret gruppe, inklusive Jytte, hvis forældre havde været omsorgsfulde nok til slå sig ned i selve Helsinge. De havde i det mindste gåaftand til skolen og kiosken og biffen og bageren og stationen og tja, livet. For os andre var det ud på knallerten eller cyklen, når vi skulle noget, fx. besøge hinanden. Af selv samme grund blev det til mange overnatninger på hinandens værelse og man lærte på den måde også vennernes familier at kende på godt og ondt.\nFællesnævneren for os, hvis forældre havde bygget deres eget hus, var en ukuelig optimisme og tro på fremskridtet - som ofte lå langt over hvad rimeligt var. Men det hele udspillede sig i de år, lige inden oliekriserne begyndte, hvor amerikanerne gik i land på Månen og endnu ikke helt havde opgivet at implementere kapitalismen i Sydøstasien med magt. Alt kunne lade sig gøre, med den rette indstilling og hvis ens forældre var trætte, tog de bare på en ferie til fx. spanien med Simon Spies og vupti, så kom de hjem friske og solbrændte og fulde af energi, som måske blev omsat til en carport eller en swimmingpool.\nVi unge (det var der faktisk også et ungdomsblad der hed) var lidt mere skeptiske omkring alt det politikske, efterhånden som der kom flere og flere billeder i bladene og i monopolfjernsynet om de faktiske forhold i jernindustrien og i Grækenland og Vietnam osv. Men i det store og hele var nu mest optaget af musikken og selvfølgelig allermest af os selv og hinanden. I den rækkefølge. Vi gik, lige som de unge i dag, rigtig meget op i fester.\nI skolen fik vi at vide, at vi kunne blive lige hvad vi ville - hvis bare vi tog en uddannelse - gerne en boglig - og det troede vi på og indrettede os efter og en tid holdt denne "vished" os sammen. Så flyttede vi til København, hvor nogle kom universitetet, nogle kom på stoffer og andre kom i lære eller på studenterkursus. Helt almindeligt arbejde var ikke velset, får så var man jo nærmest gået i stå.\nStille og roligt gled båndene fra hinanden og de af os der overlevede måtte erkende at vi stort set allesammen blev noget der lå ret tæt det vores forældre havde været. Det er så min påstand, at sådan var det også gået, hvis vi var kommet fra enhver anden by end lige netop Helsinge. Men jo, Helsinge var på mange måder rædselsfuld.


Garbolund - Smag på Nordsjælland\nGarbolund vingård – dansk naturvin i verdensklasse.\nEjer Jette Haugaard har i de sidste år, i tæt samarbejde med vinmager Nathalia Edwards, målrettet arbejdet\nmed vinen efter principperne for naturvin.\nNaturvinen er et ganske særligt produkt, som produceres uden tilsætningsstoffer, filtrering eller anden\nmanipulation – en ren vin, og en ren smag.\nDet har sat Garbolund i en position som frontløber indenfor dansk naturvin. Garbolund producerer i dag en\nVi kan med stolthed berette, at vinen har fundet vej til gode restaurationers vinkort (her i blandt med\nudmærkelse af Michelin-stjerne)\nGarbolunds vinmarker drives efter økologiske principper.\nGarbolund har ikke faste åbningstider, men har du lyst til at besøge vingården, eller afholde et mindre eksklusivt arrangement i de smukke rammer som Garblund er, er du meget velkommen til at kontakte os på:\nhaugaard@garbolund.dk Du kan også følge garbolund på www.facebook.com/Garbolundvin/, hvor vi løbende orienterer om arrangementer, kurser og andre aktiviteter.\nTelefon: 6142 3271\nI morgen lørdag åbner vi vores vinhandel med egne økologiske naturvine. Vi serverer ikke mad, men du kan komme og nyde stemningen på Garbolund og et glas vin i følstalden eller hestestalden.\nVi har for tiden pétillant naturel, vermouth, appassimento rødvine No 1 og No 2, appassimento dessertvin og appassimento hedvin.\nVi har åbent 14-17🍇 ... Se mereSe mindre\nGarbolund Vinkælder og Vinhandel\nÅbent lørdage 14-17🍇\n#lokalefødevarer ... Se mereSe mindre\nSOMMERENS SIDSTE VINBAR PÅ LØRDAG\nKære gæster, nu er sommeren gået på hæld. Det er været en pragtfuld sommer hvor vi hver lørdag har nydt at åbne Garbolund op for jer, vise stedet frem og servere vinene her hvor de oprinder fra. Det hele startede med en pandemi og lukkede restauranter som ikke kunne købe vin. Nu er der skabt en tradition for at mødes på Garbolund over et glas vin og lidt mad. Vi har pludselig fået lejlighed til at møde vores gæster og kunder og de som er nysgerrige på naturvin. Det har været rigtig dejligt og meningsfuldt.\nNu går vi atter ind i høsttiden. Det betyder at vi må fokusere på planlægning af høsten og på produktionen, og derfor afslutter sommerens vinbar på lørdag.\nVi glæder os til vi ses igen til andre arrangementer senere på året eller i VINHANDLEN som fortsat vil være åben hver lørdag 14-17. Her kan man også nyde et glas vin men uden mad og borde i gården. Vi melder ud her på fb vedr. tilmelding til høst m.v.🍇Tak for en skøn sommer🍇 ... Se mereSe mindre


Christian-Sebastian fik den helt store tur af Miss Bonnie Honey\nLørdag, 07 Juni 2014 02:00\nChristian Eriksen sponserede den helt store makeover for årets danske kandidat til MrGayEurope, Christian Sebastian-Lauritsen (t.h.). Eriksen, der har sin egen salonstol på Vesterbro, gav Christian-Sebastian hele tre look med på vejen til Østrig. Se indslaget og følg makeover'en.\nI dag, lørdag, drager Danmarks kandidat i MrGayEurope, Christian-Sebastian Lauritsen, til Østrig for at dyste i en ugelang konkurrence, der bringer deltagerne rundt i hele det europæiske alpeland. Derfor måtte Christian-Sebastian være væbnet med gode fif samt kloge råd til fingerspidserne og en af hans gode venner, Christian Eriksen, også kendt i miljøet som Miss Bonnie Honey, stod klar med en fuld makeover, der inkluderede både nyt frisurelook samt en gennemgribende spraytan. Out&AboutTV fulgte med som en flue på væggen, dagen før afrejsen til Østrig. Se indslaget herunder og hør blandt andet hvem Christian Eriksens har haft som stamkunde de seneste 10 år og sidst men ikke mindst, følg de afsluttende forberedelser for Danmarks kandidat i MrGayEurope og se vejen til hans nye look.\nDu vil i indslaget også se en, næsten, frisk Christian-Sebastian, der ellers har døjet med sin hals og bihuler helt frem til afrejsen. Han er nu i fin form og klar til at dyste om titlen som MrGayEurope, der ikke blot indebærer sjov og ballade, men også det ærefulde hverv at bestride posten som hele Europas officielle homoambassadør et år frem.\nKonkurrencen løber en hel uge og du kan følge med i de forskellige arrangementer her på siden. På lørdag den 14. juni kl 20.00 sendes hele finalen via en LiveStream på mrgay.dk samt her på siden. Desuden bliver der på Oscar Bar Cafe sat det helt store maskineri i gang, når tidligere deltagere dukker op til den direkte udsendelse, som også sendes fra den københavnske homobar ved Regnbuepladsen.\nSe indslaget herunder. Videoen uploades pt, men skulle være på ca kl 1230-1300\nMere i samme kategori « MrGayDK kæmper mod sygdom før finaleugen\tChristian-Sebastian på bathhouse i Wien »


Konvertering NOTE til RTF - File Extension\nFilkonvertering NOTE til RTF\nVed at konvertere filen til en anden filendelse, kan du bruge andre programmer til dens håndtering. Man skal dog huske, at filen NOTE efter konvertering til RTF kan afvige en smule fra originalen, selvom med et datasystem. De vigtigste oplysninger skal bevares, men hvis Du interesserer dig for, at filen efter konvertering fra NOTE til RTF var identisk, skal du gå forsigtigt og vælge den relevante app fra listen nedenfor. Den garanterer selvfølgelig ikke at udføre konverteringen 100% i overensstemmelse med dine forventninger, men den vil sikkert hjælpe Dig meget i den. Hvis det trods alt effekten af konvertering af filen NOTE til RTF ikke opfylder dine forventninger, kan du blot prøve at finde på internettet en anden version af Din fil i formatet NOTE, tidligere korrekt konverteret af en anden person til filen RTF. Hvis det ikke virker, kan du bruge oplysningerne præsenteres i yderligere del af siden.\nProgrammer til konvertering NOTE til RTF:\nHvis du efter konvertering af filen NOTE ikke har opnået den ønskede effekt, kan du prøve at ændre filformatet NOTE til noget andet end RTF. I vores service vil du endnu finde informationer om følgende konvertering muligheder:\nDesværre, hvis du efter udførelse af to tidligere beskrevne handlinger (forsøger at finde din fil NOTE konverteret af en anden person og forsøger af dens uafhængig konvertering til formatet RTF) stadig har et problem med din fil, så løsninger er ikke allerede meget. Du kan igen forsøge at finde og installere en app, der kan åbne filen NOTE i dens oprindelige format (uden konvertering til filen RTF. En sådan løsning vil være vanskeligt at gennemføre, men det helt sikkert vil give den bedste effekt.


Kofods brandslukning er et nødråb | Flemming Ytzen\n← Ramt af olympisk usynlighed\nIkke et ord om religion →\nUdgivet den 17. september 2020 af flemmingytzen\nDagen forinden lanceringen i Berlingske og DR havde en af Udenrigsministeriets allertungeste og nu forhenværende drenge, den tidligere ambassadør i Washington, Beijing og Berlin, Friis Arne Petersen, udtalt følgende til Information:\n»Skæbnens største drama i mine 15 år som ambassadør er, at det er USA, en amerikansk præsident, der har mindst respekt for fortsættelsen af den liberale internationale orden. Det er ikke kineserne, der har sagt, at jeres vestlige liberale orden og værdier med Paris-aftalen, WTO, FN-systemet, Nato og nedrustningsaftaler kyler vi altså væk. Det kommer fra Washington«.\nDet er dette udsagn, der gør, at udmeldingerne fra Jeppe Kofod kan kaldes brandslukning.\nUdenrigsministerens ord kan tolkes derhen, at Danmark står sammen med USA, uanset om Donald Trump til november tildeles fire år mere i Det Hvide Hus, uanset usikkerheden om Grønlands fremtid, de nationalpopulistiske splittelser i Europa, Ruslands destruktive cybertrolde og Kinas voksende strategiske styrke.\nKofod sagde således: »Jeg vil have USA tilbage og på banen som en stormagt (…) Først når USA er tilbage, kan vi skabe en retning på en helt anden måde, som vi gjorde det lige efter 1945«.\nHeri ligger erkendelsen af USA’s deroute under Trump. For ingen af USA’s europæiske allierede ser længere Washington som en ledestjerne for de vestlige samfund.\nUdenrigsministeren kunne også have sagt noget i retning af følgende: Kære amerikanere, vil I ikke nok være så venlige at vælge Joe Biden til november. Ganske vist er han ingen Harry Truman, Bill Clinton eller Barack Obama, men vi europæere vil være taknemlige over at få minimeret skaderne efter Trump.\nDet ubehagelige ved Jeppe Kofods udmelding er, at han indirekte undsiger visionen om et stærkt Europa. Kombinationen af Brexit, franske Gule Veste, tyske alternative, ungarske og polske højrepopulister er en giftig cocktail for alle os, der har drømt om en friheds- og rettighedsbaseret orden, hvor Europa kunne være et forbillede for andre verdensdele.\nNedturen begyndte i Georgien, fortsatte i Ukraine og Syrien og bekræftes af den aktuelle tilstand i Hviderusland. Så hvilken medicin vil udenrigsministeren ordinere her og nu?\nHan foreslår en demokratifond, der skal sende penge til demokratiske kræfter i første omgang i Hviderusland, Ukraine og Armenien. Fonden skal skabe et engagement til demokrati og folkenes selvbestemmelse, lyder det.\nFolk med god hukommelse vil her se mindelser om noget tilsvarende, der blev undfanget af daværende udenrigsminister Uffe Ellemann-Jensen i tæt samarbejde med den daværende socialdemokratiske udviklingsordfører, Christian Kelm-Hansen, i 1991. De fleste af datidens demokratikroner gik til foreningslivet i de tre baltiske lande, der dengang netop havde genvundet deres uafhængighed.\nFå år senere kneb det med penge til de ny-uafhængige samfund i Eksjugoslavien. De fik i stedet Operation Bøllebank. I dag har vi soldater i Estland. Jeppe Kofod skal have ros for viljen til at opretholde optimismen på fortidens vegne, mens han kæmper med at dulme panikken. For det er de tvivlende og nølende amerikanske vælgere, vi nu overlader vores fremtid til.\n(klumme i Politiken 17.09.2020)


Områdekode Da Nang city (forvalg)\nOmrådekode / forvalg Da Nang city\nBy eller region: Da Nang city\nOmrådekoden / forvalg for Da Nang city er 0511. For det fiktive telefonnummer 7159549 og er forvalg / områdekoden 0511, det nummer, der skal ringes op, er 0511 7159549. Og Da Nang city ligger i Vietnam.\nOmrådekodepræfikset / forvalg tildeler abonnentens telefonnummer til en bestemt placering. Der findes andre typer præfiks ud over områdekoden: Internationale landepræfikser, præfikser for mobiltelefonudbydere og præfikser for forskellige tjenester. Disse kombineres for at passe til flere formål. Når du ringer fra et land til et andet i tilfælde, hvor modtageren af opkaldet har en fastnet, kombineres landepræfikset med områdekoden og abonnentens nummer. For det fiktive telefonnummer 7159549 er forvalg / områdekoden 0511 (Da Nang city) og Landekode 0084, det nummer, der skal ringes op, er 0084 511 7159549. Hvis opkaldet er til en mobilenhed, kombineres Landekode med mobiltelefonudbyderens præfiks og abonnentens nummer. Hvis der foretages et opkald til en abonnent i det samme land, kan Landekode udelades. I tilfælde af nationale opkald fra et fastnet til et andet kan områdekoden / forvalg også udelades i mange lande, når begge abonnenter har den samme områdekode / forvalg. Især i lande, hvor abonnenter er i stand til at bevare det samme telefonnummer efter at have flyttet til en anden placering eller by, skal områdenummeret – i dette tilfælde 0511 – selvfølgelig også ringes op.\nTjenester, der fås adgang til via tjenestepræfikser, kan medføre gebyrer, ikke kun fra telekommunikationsselskaber, men også fra de virksomheder, der tilbyder disse tjenester. Som et resultat tilbyder en række tvivlsomme virksomheder tjenester, der er til begrænset nytte men pådrager sig høje gebyrer. For at øge deres fortjeneste yderligere forsøger sådanne tjenester at holde vedkommende, der ringer, på linjen så længe som muligt. Tilsynsmyndighederne griber regelmæssigt til handling mod sådanne udbydere, men det kan man ikke regne med. Ud over specielle numre, der kan identificeres ved hjælp af deres præfikser, er der også hurtigopkaldsnumre. Det mest kendte er nødnumrene 112 i Europa og 911 i Nordamerika. Disse numre kan bruges landsdækkende og behøver ingen præfikser, dvs. ingen Landekode +84 (0084) eller områdekode / forvalg 0511 (Da Nang city).\nHvis du er uden for Vietnam, og du vil ringe til en person i Da Nang city, skal du udover Landekode have Landekode for det land, du ønsker at ringe til. Landekode for Vietnam er +84 (0084), så hvis du er i Danmark, og du vil ringe til en person i Da Nang city, skal du prefikse personens telefonnummer med +84 511. Nulet foran områdekode er udeladt i dette tilfælde. For det fiktive telefonnummer 7159549 er forvalg / områdekoden 0511 (Da Nang city) og Landekode 0084, det nummer, der skal ringes op, er 0084 511 7159549.


Snydt og bedraget?\nVar tv-optagelser, der i 2000 gik verden rundt visende en 12-årige palæstinensisk dreng, som blev brutalt skudt og dræbt af israelske soldater falske, et politisk propagandastunt? Sandsynligvis, siger en sensationel fransk dom\nTibetanerne er de ideelle ofre\nHvad har tibetanerne, som tjetjenerne, kurderne og palæstinenserne ikke har?\nHvornår skal budbringeren dræbes?\nSvaret er ikke selvcensur, men at bryde en syg symbiose, hvor medierne overdriver og æstetiserer volden, mens voldelige unge agerer føde for den evige jagt på nyheder og billeder\nMedier under anklage\nVideoklip, hvor vantro får skåret halsen over i Allahs navn. Dem så den tiltalte i Glostrup-sagen for at hærde sig selv, lyder anklagen. Så skulle alle unge fyre, der spiller voldelige videofilm, også være voldelige, siger en medieforsker


Sommerhus med internet 136 Stenbjerg, Thy\nKlassisk træsommerhus med spa, sauna og brændeovn\n668 m² grund\nLykkens Håb 23\nPå den lille, lukkede vej Lykkens Håb i naturskønne Stenbjerg står dette klassiske sommerhus klar til jeres næste ferie.\nSelvom sommerhuset er en klassisk model med træbeklædning både ude og inde, betyder det bestemt ikke, at indretningen er simpel. Komfortniveauet er for eksempel i top på badeværelset, der er udstyret med både spabad, sauna og gulvvarme, og ligesom badeværelset er også gæstetoilettet nyrenoveret. På sommerhusets tre gode soveværelser er der dobbeltsenge og skabsplads til feriegarderoben – og netop tøjet har I mulighed for at friske op, for der er vaskemaskine og tørretumbler i bryggerset. Centralt i sommerhuset ligger stue og køkken i åben forbindelse, og her kan I rigtigt hygge jer med madlavning, måltider og sofaafslapning, mens ilden knitrer i brændeovnen.\nPå grunden kan I nyde ferielivet på den store, afskærmede og delvist overdækkede træterrasse. Med sin sydvestvendte placering ligger den godt i forhold til solen, og der er både havemøbler, liggestole og grill til rådighed, så I kan tilbringe en stor del af sommerdagene herude.\nI kommer til at bo stort set for enden af Lykkens Håb, der ligger centralt i Stenbjerg, men samtidig omgivet af åbne marker. For eksempel har I kort gåafstand til Stenbjerg Kro, hvis I får lyst til at spise ude – og her er det endda lokale råvarer, der dagligt er på menuen. Fiskerbyen Stenbjerg ligger en smule inde i landet og derfor praktisk talt midt i Nationalpark Thy, så I har smuk natur til alle sider, når I begiver jer af sted til fods, på cykel eller i bil. Vil I helt ud til Vesterhavet, kan I tage videre ud til byens landingsplads, hvor den tidligere redningsstation nu er indrettet som museum. Får I lyst til at besøge en større by eller måske ligefrem surfe, kan I køre til Vorupør, Klitmøller eller nogle af de andre populære kystbyer, der ligger langs med Cold Hawaii-kysten.\nSamme maskine som vaskemaskinen.


Emne: George L. kabler\nRe: George L. kabler\n[quote="Dannyboy"]Jeg har mega mange Neutrik Jacks liggende, jeg troede bare der var en grund til at folk normalt bruger dem som instrumentkabel og ikke patch? Så skal jeg da bare igang med at lodde[/quote] De er fine til patchkabler. Tror det er størrelsen som gør de fleste vælger de lidt...\n[quote="Sasha"]Nu spørger jeg så bare forsigtigt: Hvor mange år har Mogami´s 2524 egentlig på bagen? Og i hvor mange år har man kunnet købe det i Danmark? Hvor mange år tager det for noget at opnå klassiker-status? Er mine kabler (Klotz, ProCo & Soundlab) med 15-20 år på bagen så klass...\n[quote="Sasha"][quote="Wareham"]Klassisk kombi = Mogami 2524 kabel og neutrik eller switchcraft stik.[/quote] Nysgerrigt spørgsmål: Hvad afstedkommer denne nylige klassiker-status for Mogamis ledning? Jeg skulle da mene, at et lignende prædikat med samme ret kunne sættes på mangt...\nKlassisk kombi = Mogami 2524 kabel og neutrik eller switchcraft stik.


De 5 bedste bed and breakfasts i Rimouski - TripAdvisor\nBedste bed and breakfasts i Rimouski, Canada\nB&B / kroer i Rimouski\nNr. 1 af 18 B&B'er i Rimouski med bedste værdi for pengene\nNr. 2 af 18 B&B'er i Rimouski med bedste værdi for pengene\nNr. 3 af 18 B&B'er i Rimouski med bedste værdi for pengene\nNr. 4 af 18 B&B'er i Rimouski med bedste værdi for pengene\nNr. 5 af 18 B&B'er i Rimouski med bedste værdi for pengene\nNr. 6 af 18 B&B'er i Rimouski med bedste værdi for pengene\n29,5 km fra Rimouski\nNr. 1 af 4 B&B'er i Saint-Fabien\n30,7 km fra Rimouski\nNr. 2 af 4 B&B'er i Saint-Fabien\nNr. 4 af 4 B&B'er i Saint-Fabien\n51,0 km fra Rimouski\nNr. 1 af 1 B&B i Longue-Rive\nNr. 3 af 16 hoteller i Rimouski\nNr. 13 af 16 hoteller i Rimouski


Akroyiali Resort i Lefkada til Bedste Pris-garanti | Agoda.com\nAkroyiali ResortServiceret lejlighedVasiliki, Vasiliki, Lefkada, Grækenland, 31082 - Se på kortFantastisk8,1Baseret på 124 anmeldelserAkroyiali ResortSe flere billeder"On the beach, very nice hosts, clean, silent. It was as pres..."AndreiRomaniaSe flere billederSe alle 40 billeder\nMere om Akroyiali Resort\nAkroyiali Studios ligger på den berømte strand, Vasiliki, og tilbyder studiolejligheder med aircondition samt møbleret balkon med udsigt over Det Ioniske Hav. Der ligger restauranter og caféer på strandpromenaden, under 100 m derfra.\nDer er tekøkken med kogeplader, køleskab og lille spiseplads i samtlige ferieboliger på Akroyiali Studios. Der er også hårtørrer, tv og gratis WiFi.\nGæsterne kan slappe af på solterrassen i haven.\nPersonalet i den døgnåbne reception kan hjælpe med information om windsurfingfaciliteterne på stranden Vasiliki. Den livlige by Sivota ligger 15 km derfra.\nDer tilbydes sen indtjekning efter kl. 17.00 efter anmodning. Du bedes give Akroyiali Resort besked om, hvornår du regner med at ankomme. Du kan gøre dette ved at skrive til hotellet i boksen "Særlige anmodninger" når du booker, eller du kan kontakte overnatningsstedet. Du finder kontaktoplysningerne på din reservationbekræftelse.


FUGL, FRØ eller FISK - Hvem vinder? | Hillerød Bibliotekerne\nFUGL, FRØ eller FISK - Hvem vinder?\nBØRNEVÆRKSTEDET åbner 2022 med et tema, hvor I kan lave tre forskellige spil, så I kan konkurrere med hinanden derhjemme, vennerne i skolen eller børnehaven eller måske bare med nogen, I møder på biblioteket.\nDer kan konkurreres i kapløb under overskriften FUGL. Her kan I lave de orme, som fuglene spiser. Og med et sugerør kan I få dem til at pile henover bordet eller gulvet. Så kan I lege, at de flygter fra den sultne fugl – og se, hvem der kommer først.\nI kan også gå med FRØ, hvor I skal lave frøer af toiletruller. Og frøen har en laaaaang tunge, som den prøver at fange en flue med. Hvem kan fange fluen først? Eller flest gange på 2 minutter?\nOg til sidst, så er der FISK, som byder på et klassisk fiskespil. Her skal I bruge jeres fiskestang og forsøge enten af få flest fisk på krogen, eller måske den fisk, der gemmer på et bestemt bogstav eller tal.\nVi vil ønske jer et rigtig godt nytår, et stort og dejligt velkommen tilbage i BØRNEVÆRKSTEDET, samt ikke mindst: God jagt og fornøjelse, når I skal lave dyrene og konkurrere med dem.


Jeg har næsten altid mit bibliotek med mig. Det er i form af min kindle, som ikke fylder, og jeg har derfor altid en masse bøger til rådighed, når jeg får lyst til at læse. Den er mit kæreste eje for tiden, og jeg pakker den godt ind, så den altid kan ligge godt i min taske, når den ikke er i brug. Alt fra ungdomsbøger til biografier Jeg læser lidt af det hele. Det, der betyder noget for mig, er ...\nJeg er ordblind, men sådan kunne jeg alligevel læse en bog\nSom barn var der mange problemer med skolen, rigtig mange, og det var en kamp for mig at få min uddannelse, men i dag er min hverdag så meget lettere, for nu har jeg lydbøger. Havde jeg bare haft dem dengang, jeg var en stor knægt, så havde jeg undgået mange timers fortvivlende forsøg på at læse. Og så kunne jeg alligevel have nydt de gode krimier, der alene findes som bog. Find din næste lydbog på https://politikenbooks.dk/lydboger/genre:krimier/. En kollega hjalp Jeg ...\nNår jeg lytter til erindringer\nJeg har altid været glad for at læse biografer, fordi det giver mig nogle andre oplevelser, end når jeg eksempelvis læser skønlitteratur. Jeg kan sagtens nyde en god roman, men for mig er det mere specielt, når jeg læser noget om virkeligheden, når jeg læser. Det er ofte tilfældet, hvis jeg læser en god biografi, hvor man kommer helt tæt på hovedpersonen, som har oplevet noget spændende gennem livet. Det er særligt interessant, når fortællingen er meget ærlig, og jeg ...\nDer er mange gode grunde til at læse krimier, hvis du spørger mig. Det er i hvert fald her, jeg kan få de bedste læseoplevelser, hvis jeg samlet set skal vurdere de forskellige genrer. Når jeg går i gang med en krimi, lever jeg mig altid helt ind i universet og historien, og det er også den vigtigste forudsætning for mig, hvis jeg virkelig skal blive fanget af en bog. Jeg tror ikke på, at jeg kan have en ...


Nej, ketchup er ikke sundt | Indland/Fyn | Fyens.dk\nNej, ketchup er ikke sundt\n25. oktober 2011 kl. 14:33\nKetchup er jo lavet af tomater, og tomater er sunde, ikke? Sådan tænker en del danskere tilsyneladende - men ræsonnementet holder ikke i virkeligheden.\nI Frankrig er det netop blevet forbudt at servere ketchup i landets skoler og gymnasier. Kun på pommes frites er den røde tomatpasta fremover tilladt. Den franske fødevareminister vil gøre landets børn og unge bevidste om, hvad god kvalitetsmad er - og dertil hører ifølge den franske regering ikke ketchup.\nOmkring halvdelen af danskerne ser dog ikke den samme fare ved ketchup. Ifølge en undersøgelse fra FDB Analyse blandt 983 danskere mellem 15 og 74 år mener næsten halvdelen, at at ketchup hverken er sundt eller usundt.\nOg 15 procent er af den overbevisning, at ketchup faktisk er sundt.\nSlik er heller ikke sundt\nMen medmindre man selv har lavet ketchuppen og har sparet på sukkeret i forhold til den ketchup, man kan købe i supermarkedet, er ketchuppen ikke sund.\n- En fjerdedel af energien i ketchup kommer fra tilsat sukker og for mange er det skjult sukker. Det er okay at spise ketchup en gang imellem – ligesom andre sukkerholdige fødevarer som slik. Men mens de færreste vil sige, at slik er sundt, så viser undersøgelsen, at mange fejlagtigt vurderer ketchup til at være betydeligt sundere, end det faktisk er.\nDet siger sundhedsansvarlig i FDB Joan Preisler.\nKig efter sukkeret\nIkke overraskende spiser de, som tror, at ketchup er sundt, oftere ketchup, end resten af befolkningen. Ifølge FDB Analyse spiser hver fjerde voksne dansker ketchup mindst en gang om ugen.\n- Det er tilsyneladende en myte, at det primært er børn, der er storforbrugere af ketchup. Kvinder – og særligt mænd – spiser også rigtig ofte ketchup, siger Joan Preisler, som råder til, at man studerer varedeklarationen på ketchuppen, hvis man vil finde den sundeste.\nSærligt bør man kigge efter sukkerindholdet - og hvis sukker er nævnt som en af de to første ingredienser, er der ifølge Joan Preisler ofte tale om en ketchup med et højt sukkerindhold.